
Florenco iam atendas, Jokohamo iam allogas 

La 91-a Universala Kongreso de Esperanto en Florenco (29-a de julio - 5-a de 
aŭgusto 2006) estos la tria sinsekva UK kun pli ol 2000 aliĝintoj. La 8-an de junio ĝi 
arigis 2039 aliĝintojn el 61 landoj. Sekve ĝi jam preterpasis la 89-an UK en Pekino en 
2004, kies defmitiva aliĝnombro estis 2031. Dependos de la evoluo de aliĝoj ĝis kaj 
dum la UK, ĉu la ĉi-jara kongreso atingos la nombron de la jubilea UK en Vilno, al kiu 
aliĝis 2344 esperantistoj. En la historia statistiko de 91 UK-oj momente 28 kongresoj 
estas pli grandaj ol tiu en Florenco, kiu tamen ankoraŭ havas sufiĉe da tempo por superi 
plurajn el ili. Interesa demando estas, ĉu la kongreslando fme detronigos la najbaran 
Francion de la unua loko en la laŭlanda aliĝstatistiko. Ekde la komenco de aliĝado 
Francio persistas ĉe la pinto. En la plej freŝa nombrado ĝi reprezentiĝas kun 283 
aliĝintoj, dum Italio liveris 254. E1 Japanio venos tre granda grupo por bonvenigi la 
kongresanojn al la venontjara UK en Jokohamo: ĝis nun aliĝis 179 japanoj. La limon 
de cent superas ankaŭ Germanio kaj Pollando, kun 156 kaj 124 aliĝintoj respektive. 
Rimarkinde multaj kongresanoj, 96, jam enskribiĝis ankaŭ el Rusio. Aliaj landoj kun 
pli ol 30 aliĝintoj estas Belgio (67), Brazilo (62), Hispanio (59), Litovio (50), 
Nederlando (43), Britio kaj Usono (po 42), Kroatio (40), Svedio (39), Ĉeĥio kaj Danio 
(po 38), Hungario (37), Svislando (36), Korea Respubliko (32) kaj Serbio (31). 



La urbo Jokohamo kaj la tuta japana esperantistaro 
tutkore invitas vin al la 92a UK en la jaro 2007! 


En formo de faldfolio, konsistanta el ok paĝoj, aperis la Unua Bulteno de la 92-a 
Universala Kongreso de Esperanto, kiu okazos en la japana havenurbo Jokohamo de la 
4-a ĝis la 11-a de aŭgusto 2007. La kolore ilustrita folio priskribas koncize la 
kongreslandon kaj ĝian kulturon, la kongresan urbon kaj la kongresejon, kaj listigas la 
kongresajn perantojn de UEA kun ties adresoj. La Unua Bulteno estos dissendita kun la 
julia-aŭgusta numero de la revuo “Esperanto”, kaj ĝin trovos en siaj dokumentujoj la 
partoprenantoj de la ĉi-jara UK en Florenco. La aliĝilon de la 92-a UK oni distribuos en 
la Florenca UK kaj dissendos kun la septembra numero de “Esperanto”. La Centra 
Oficejo de UEA volonte sendos la Unuan Bultenon kaj aliĝilon ankaŭ al individuaj 
petantoj kaj por distribuado en Esperanto-aranĝoj kaj kun Esperanto-gazetoj. Post la ĉi- 
jara UK eblos aliĝi al la venontjara ankaŭ per reta aliĝilo en la UEA-retejo. 

(Gazetaraj Komunikoj de UEA) 









LA URALAJ ESPERANTISTOJ EN KANTA FESTIVALO 


De la 9-a ĝis la 11-a de junio en Ĉeljabinska regiono, proksime de la urbo Miass, 
apud la lago Ilmenj okazis la jubilea 30-a festivalo de amatora kanto. Ĉi-foje ankaŭ 

esperantistoj ĉeestis 
ĝin. Venis entute 15 
geesperantistoj el 5 
urboj (Jekaterinburg, 
Miass, Ĉeljabinsk, 
Meĵgorje, Tjumenj). 
Ni loĝis en tendoj, 
kuiris la manĝadon 
per lignofajro, spiris 
freŝan aeron, naĝis 
en pura laga akvo 
kaj certe partoprenis 
la vivon de la tenda 
urbo - promenadis 
laŭ ĝiaj stratetoj, 
aŭskultis multajn 

aŭtorojn kaj plenumantojn de malnovaj kaj modernaj amatoraj kantoj. Super nia 
negranda tendareto eĉ pendis verda standardo, ĉie estis dispendigitaj flugfolioj, faritaj 
de Aleksandr Osincev. Fakte ĝi estis reklamo de la interretpaĝaro <lemu.net> kaj kurta 
informo pri Esperanto. En nia gmpo eĉ sonis esperantlingvaj kantoj, ĉar kun ni estis 
esperantisto-gitaristo Nikolaj Terentjev. 

Ĉi-foje ni nur gastis en la festivalo, sed estas reala ebleco partopreni ĝin per iu 
programero kun prezento de nia lingvo, belsona kaj riĉa je amatoraj kantoj. Dum nia 
negranda kunveno estis pridiskutita tiu ĉi ebleco. Antaŭ la festivalo ni povos organizi 
iun artan konkurson, kaj poste la gajnontoj (kaj ne nur) partoprenos tiun ĉi 
programeron. Estus bona reala propagando de la internacia lingvo. Kaj organizantoj de 
Ilmena festivalo promesis plani elpaŝon de esperantisoj por la sekva festivalo. Do la 
komunumo de esperantistoj - partoprenintoj de la 30-a Ilmena festivalo tumas sin al la 
msia organizantaro: bonvolu 
pripensi nian proponon. Ĉi tie 
estas bonaj kondiĉoj: belega 
naturo (lago, pinarbaro, pura aero 
de Urala regiono), proksimeco de 
Ilmena rezervejo kaj mineralogia 
muzeo. En la tenda urbo estas 


rubujoj kaj necesejoj, kaj facile 
akireblas lignaĵoj. Interesiĝontoj 
reeĥu al Timofej Vŝivcev 
<timv@mail.m> kaj Aleksandr 
Osincev <amico86@mail.m>. 

Tatjana Vŝivceva (Miass), 
Aleksandr Osincev (Jekaterinburg) 






RET kaj OkSEJT apud VOLGOGRAD 

Rusiaj Esperanto-Tagoj (RET-06) 

46-a Okcidenta Somera Esperantista Junulara Tendaro (OkSEJT-46) 

Karaj amikoj! 

Ci-jare RET kaj OkSEJT pasos tre proksime - eĉ en la sama bazejo, sed ne 
samtempe - nur sinsekve. Unue pasos RET, ĝi komenciĝos la 12-an de aŭgusto kaj 
fmiĝos la 19-an matene. En la sama tago posttagmeze startos OkSEJT, kiu daŭros 
ĝis la 26-a de aŭgusto. Tiu ĉi informo estas unuigita, ĉar multaj informoj estas 
samaj por ambaŭ aranĝoj. 

LOKO 

La bazejo situas apud la urbo Volĵskij (Volgograda regiono) ĉe la rivero Aĥ- 
tuba, 45 km for de Volgograda urbocentro, 8 km for de urborando de Volĵskij, 
4150 m for de ŝoseo kun itineraj busetoj. Ekzistas du variantoj por atingi la baze- 
jon: 1) de Volgograda stacidomo al Volĵskij, el Volĵskij per buseto Volĵskij- 
Krasnoslobodsk, elbusiĝi tuj post la ponto tra Aĥtuba; 2) de Volgograda stacidomo 
al rivera stacidomo, per ŝipeto al Krasnoslobodsk, de Krasnoslobodsk per buseto al 
Volĵskij, elbusiĝi tuj antaŭ la ponto tra Aĥtuba. Pli detalajn informojn ricevos la 
aliĝintoj. Ili aperos ankaŭ en la retejo <www.reu.ru>. Nepre vizitu ĝin por la plej 
freŝaj informoj kaj la listoj de la aliĝintoj. 

LOĜKONDIĈOJ 

Oni loĝos en kvarlitaj dometoj (ĉiu dometo havas fridujon kaj elektrofomon). 
Krome la organizantoj planas, ke estos amasejo. Oni ankaŭ rajtos loĝi en propraj 
tendoj. Entute estas nur 40 lokoj por la loĝado en la dometoj. 

MEDIO 

Aŭgusto estas bela sezono en Volgograda regiono - kutime jam fmiĝas la fre- 
neziga somera ardo (ĝis 40 gradoj en julio), abundas la plej bongustaj msiaj akvo- 
melonoj kaj ceteraj fmktoj/legomoj. Pluvoj tre maloftas, noktoj varmas - do oni ne 
timu tendumadon, sed prefere ŝpam per ĝi. 

MANĜOJ 

La traktadoj pri tio daŭras, kaj ni esperas, ke la manĝado estos organizita - ĉu 
helpe de armea kuirejo, ĉu alimaniere. Alikaze ni kune surloke serĉos oportunan 
manieron - la nutraĵaj vendejoj ne malproksimas. 

PREZOJ 

La loĝado kostos ĉirkaŭ 150 mb. tage surlite en dometo, ĉirkaŭ 30 mb. tage en 
tendo kaj ĉirkaŭ 50-60 mb. tage en amasejo (surplanke en propra dormosako, se ni 
sukcesos interkonsenti pri tio). La manĝado antaŭvideble kostos ĉ. 100 mb. tage. 

ALIĜKOTIZO POR OkSEJT 

Gi estas 150 rub. por la unua aliĝperiodo (antaŭ 30.06.), 250 rub. por la dua 
aliĝperiodo (antaŭ 31.07.) kaj 350 rub. surloke. Gejunuloj malpli ol 17-jaraj rajtas 
rabaton je 50 rub., personoj pli ol 30-jaraj devas krompagi 50 rublojn. 

ALIĜKOTIZO POR RET 

Ĝi estas 200 rub. por la unua aliĝperiodo (antaŭ 30.06.), 300 rub. por la dua 
aliĝperiodo (antaŭ 31.07.) kaj 400 rub. surloke. 

KOMUNE 

Infanoj ĝis 10 jaroj partoprenas senpage. Se vi estas REU/REJM-membro, vi 
rajtas rabaton je 50 rub. La aliĝdato estas kalkulata laŭ la dato, kiam estos sendita 
la antaŭpago - 100 rub. al la adreso: 400064, Bojirorpa#, yji. Pnxap^a 3opre 46- 
122, KaninpHHy AjieKceio BjiaAHMHpOBHny. 

La aliĝilojn sendu al: 400040, BojirorpaA, np. JleHHHa 76-137, KpacHOKyTCKo- 
My AHaTOJiHio BHKTOpOBHny; aŭ retpoŝte al <tolikkk@interdacom.ru>. En la 
aliĝilo bonvolu indiki: familinomon, nomon, patronomon, naskiĝdaton, sekson, 
poŝtadreson, telefonnumeron, retpoŝtadreson, lingvonivelon (novulo, progresanto, 
aplikanto), partoprenperiodon, elektitan loĝvarianton (en kvarĉambraj dometoj, en 
tendo), manĝmanieron (trifoje tage aŭ aparte ion el matenmaĝo-tagmanĝo- 
vespermanĝo; vegetaranoj kaj memzorgantoj memzorgas), membrecon en 
REU/REJM, vian deziron/nedeziron partopreni en ekskurso (prezo dependas de la 
kvanto de dezirantoj), vian deziron/nedeziron paraŝutsalti (se estos sufiĉa kvanto 
de dezirantoj, kostos ĉirkaŭ 1000 rub.), viajn proponojn por la programo. 

PROGRAMO DE RET 

La temo de RET estos “Kluba agado”. Oni praktikos pri kluboj kaj serioze kaj 
lude. La partoprenantoj kreos proprajn provizorajn E-klubojn kaj aktivos en tiuj. 
Kadre de RET okazos la 22-a raport-reelekta Konferenco de REU - tial parto de 
tiuj scioj tuj povos esti uzita praktike. Ekzemple por la elektoj de la nova Estraro 
de REU kaj por formado de la labordirektoj en la nova agada jaro. 

PROGRAMO DE OkSEJT 

La temo de OkSEJT - “vivu kolore”. Same kiel la pasintjara, tiu ĉi OkSEJT ne 
estos nur instrua. Ni faru ĝin pli luda, teama. Sed certe estos diversnivelaj E-kursoj. 
La strukturo de tendaro estos jena: al ĉiu tago estas konformigata certa koloro de la 
ĉielarko. Unua tago estos ruĝa, la dua - oranĝkolora ktp. Kaj ĉiu programero re- 
spondos al koloro de la tago. 

BONVENIGO 

La organizantoj, la partoprenantoj el diversaj urboj, bona varma vetero, 
bongustaj akvomelonoj, tendara etoso atendas vin. Bonvenon! 

kelkaj pensoj kaj 
impresoj... 


“EsPrimo-3” - Re- 


giona renkontiĝo de es- 
perantistoj de Uralo kaj 
Siberio “Esperantista 
Primavero”, kiu okazis 
jam la trian fojon, ĉi-jare 
pasis en la urbo Toboljsk 
de la 29-a de aprilo ĝis la 
1-a de majo. 

Multfoje mi aŭdis ra- 
la organiza teamo kontojn pri iamaj re- 

gionaj renkontiĝoj REVU - “Renkontiĝo de Esperantistoj de Volgio kaj Uralo”, 
kiuj regule okazadis dufoje jare dum la novembraj kaj majaj festoj. Oni metafore 
diris, ke la trajnoj “verdiĝis” pro la kvanto de esperantistoj, kiuj kolektiĝinte 
grandgrupe veturis trajne al Ĉeljabinsk, Permj, Ufa, Tjumenj, Kujbiŝev aŭ Sverd- 
lovsk... Mi denove rememoris pri tio, kiam ĉi-foje nia granda 32-persona grupo 
veturis per trajno de Jekaterinburg al Toboljsk, kie okazis la regiona renkontiĝo 
“Esperantista Primavero-3”. La grupon konsistigis 22 jekaterinburganoj kaj aliĝin- 
taj al ni tri miassanoj, du ĉeljabin- 
skanoj, tri esperantistoj el Perma 
regiono kaj po unu el Niĵnij Tagil 
kaj Meĵgorje (Baŝkirio). 

Veturante en la gaja kompanio 
de amikoj, mi pensis, ke ĉio en la 
vivo disvolviĝas ondece: jen as- 
cendo, jen denove malleviĝo, kaj 
tio, verŝajne, rilatas ankaŭ al E- 
movado. Eble lastaj tri jaroj, dum 
kiuj E-movado en Uralo 
plivigliĝis, estas komenca ŝtupo de 
tiom dezirata ascendo. Tiel mi re- 
vis laŭvoje al Toboljsk. 

En la bazejo de junaj turistoj, 
kie okazis la aranĝo, ni renkontiĝis 
kun ceteraj partoprenantoj, kiuj 
venis el Tjumenj, Novosibirsk, 

Kogalim, Surgut. Entute estis 56 
partorpenantoj. Nin varme akcep- 
tis kaj dislokis la mastrino de la 


STATISTIKO. Entute la renkontiĝon parto- 
prenis 56 personoj el 11 lokoj: Jekaterinburg 
- 22, Tjumenj -15, Novosibirsk - 4, Miass 
(Celjabinska regiono) - 3, Celjabinsk - 2, 
Ĉusovoj (Perma regiono) - 3, Kogalim 
(Tjumena regiono) - 2, Surgut (Tjumena re- 
giono) - 2, Meĵgorje (Baŝkirio) - 1, Niĵnij 
Tagil (Sverdlovska regiono) - 1, Toboljsk 
(Tjumena regiono) - 1. Inter la partoprenan- 
toj estis 17 viroj kaj 39 virinoj. Junularon ĝis 
30 jaroj konsistigis 32 personoj, el kiuj estis 
13 studentoj, 6 lernejanoj kaj 1 infano. La 
plej aĝa partoprenanto (R.Roganova) havis 
68 jarojn, la plej juna (F. Vŝivcev) - 3 jarojn. 
La plej granda E-staĝo estas 34 jaroj 
(V.Opletajev kaj A.Kalaŝnikov). Laŭ la E- 
staĝo la esperantistoj dividiĝis jene: malpli ol 
1 jaro -18 personoj, de 1 ĝis 5 jaroj - 6 per- 
sonoj, de 5 ĝis 10 jaroj - 6 personoj, de 10 
ĝis 20 jaroj - 8 personoj, de 20 ĝis 30 jaroj - 
8 personoj, pli ol 30 jaroj - 4 personoj. 


REMEMORANTE 

“ESPRIMON-3” 

dum la ekskurso 


sentinte pri 

loĝado, trovinte 

agrablan manĝejon kun moderaj prezoj, prizorginte tre riĉan ekskursan programon 
por ĉiuj tri tagoj de nia restado en Toboljsk. La ekzemplo de agemo de Dilara kon- 
vinkis min pri tio, ke se homo deziras kaj pretas fari ion valoran por sia socio, li/ŝi 
ne atendas aperon de helpantoj aŭ subtenantoj, sed mem povas multon sikcesi. 

Kio distingis tiun ĉi regionan renkontiĝon - ĝin partoprenis pli da junuloj, inter 
ili multaj estis komencantoj. Konsiderante tiun fakton, la programo estis planita 
tiel, ke pluraj programeroj celis novulojn. Unu el konstantaj programeroj de “Es- 
Primoj” estas lecionoj el serio “Gutoj de lingvoscio”, kiujn jam tradicie preparas 
kaj gvidas Vladimir Opletajev, instruisto, ĉe kiu ni ĉiuj volonte lernas kaj kiu ĉiam 
malkovras al ni profundecon de la lingvo. Ĉi-foje liaj lecionoj estis enhave direkti- 
taj al komencantoj. Li atentigis belecon de la lingvo, mem parolante perfekte kaj 
bele. Ja ne ekzistas pli bona instruisto ol viva ekzemplo de instruisto. 

Por novuloj okazis ankaŭ prezentado de esperantistaj periodaĵoj, inter kiuj estis 
“Esperanto”, “REGo”, “Scienco kaj kulturo”, “Komencanto”, “Juna amiko” ktp. 
La prezentadon fa- 
ris V.Kudrjavcev. 

Programero 
“Vojaĝu per Espe- 
ranto” konatigis 
komencantojn kun 
diversaj manieroj 
vojaĝi, praktikante 
la lingvon. Kelkaj 
esperantistoj rakon- 
tis alloge pri siaj 
vojaĝoj al E- 
aranĝoj dum la jaro 
kaj informis pri vo- 

iaĝeblecoj por la 7 . 

J b J r La Tjumena pupteatra teamo 


aranĝo, toboljska 
esperantistino Di- 
lara Gadirova, 
mirinda homo kaj 
unu el la plej 
sindediĉaj aktivu- 
loj. Ankaŭ ĉi-foje 
ŝi dediĉis multe da 
sia energio al re- 
aligo de tiu ĉi 
renkontiĝo, sola 
ĉion aranĝis sur- 
loke: interkon- 

venonta somero. 

Mi scias, ke kelkaj el la komencantoj, kiuj partoprenis la renkontiĝon, an- 
taŭdemandis, ĉu ekzistas ankoraŭ homoj, kiuj parolas la artefaritan lingvon kaj 
ŝatis renkontiĝi kun vivaj Esperanto-parolantoj. Mi ankaŭ scias, ke kelkaj el ili ti- 
mis veturi, ĉar dubis, ĉu iliaj scioj sufiĉos por komunikiĝi. Mi esperas, ke la 
renkontiĝo ebligis al komencantoj praktikadon de Esperanto. Ni klopodis ne altrudi 
ion al ili, sed komunikiĝante kiel egalaj, simple konatigis ilin kun la kampoj, kie 
Esperanto uzeblas. Fojfoje iuj el la novuloj trovas ion interesa kaj aliĝas al ni, mem 
iĝante aktivaj esperantistoj. Tiel okazis al Saŝa Osincev, kiu, lerninte Esperanton 
per koresponda kurso, unuafoje partoprenis E-aranĝon pasintjare printempe: REK- 
EoLA en Jekaterinburg, post kiu li aktive engaĝiĝis en la E-movadon, vizitis pas- 
intsomere OkSEJT-on, dum la jaro jam mem organizis kaj gvidis E-kurson en sia 
pedagogia universitato kaj kune kun siaj kursfmintoj jam partoprenis ĉi tiun re- 
gionan renkontiĝon. Li tre multe helpis al ni, organizantoj, kungvidinte amikan 
vesperon, dum gaja konkurso gvidis unu el la teamoj, aktive partoprenis diskut- 
rondojn kaj mem organizis 
rondan tablon. Cio tio povas 
nur ĝojigi min! 

Tial pensi pri niaj E- 
renkontiĝoj kiel pri malgrava- 
ĵoj eble estas eraro, kiam 
rezulte de partopreno en ili la 
movadon engaĝiĝas tiaj junaj 
aktivuloj (temas pri apartaj 
opinioj, esprimitaj ĉi-rilate in- 
terrete antaŭ la renkontiĝo). 

Min ĝojigis ankaŭ aktiveco 
de Tjumena junulara klubo. A1 
mi plaĉis ilia gaja kaj el- 
trovema prezentado dum 
“Amika vespero”, pupteatra prezentado en la dua tago de la renkontiĝo, kaj ĉi tie 
laŭdojn meritis Marina Stepaĉova, kiu estis iniciatinto kaj ĉefa realiganto de tiuj ĉi 
aktivaĵoj. 

Krome tjumenanoj, nome Pavel Veselov kaj Jevgenij Volkov, prizorgis la tek- 
nikan flankon de la renkontiĝo, organizante muzikon, komputil-servon, komunan 
fotadon ktp. 

Tre impresis min programero el serio “Vid-al-vide”, kie interesega persono, es- 
perantisto el norda urbo Kogalim Sergeo Fedotov rakontis pri si kaj siaj multnom- 
braj ŝatokupoj, pri tio, kiel li ellemis Esperanton, edziĝinte al esperantistino Zoja. 
Li havas ampleksan prinaturan fotokolekton, parton de kiu li prezentis dum la 
renkontiĝo. 

Kaj fini miajn rememorojn kaj impresojn pri “EsPrimo-3” mi volus denove per 
epizodo en la trajno, sed nun jam dum la rea vojo al Jekaterinburg. Estis ri- 
markinde, ke ĉiuj anoj de nia granda gmpo revenis kun bonaj emocioj kaj energio, 



Vladimir Opletajev rakontas pri UK 

sentiĝis entuziasmo. 

Komencantoj sen- 
time interkomu- 
nikiĝis kun malno- 
vaj esperantistoj, 

ĉiuj longe ne volis 
dormi, sed vigle 
babilis. Mi vagadis 
laŭ la vagono tran- 
sirante de unu babi- 
lanta grupo al alia 
kaj ĝoje konstatis in- 
terinfluon de esper- 
antistaj generacioj. 

A1 mi mem tiu ĉi 
renkontiĝo donacis 
la esperon pri plifor- 

tigo de nia regiona E-movado, kaj espereble ĝi lasos fruktodonan spuron en la ani- 
moj de la partoprenintoj. 


agrabla tempopasigo en naturo 


Raja Kudrjavceva (Jekaterinburg) 


IMPRESOJ PRI “ESPRIMO-3” EN TOBOLJSK 


Se iu min demandos: “Kie vi estis, Saŝa?”, mi respondos: “Mi estis inter 
amikoj”. “Sed kio estas viaj amikoj?” - sekvos demando. “Miaj amikoj estas es- 
perantistoj” - estos la respondo, kaj mi estos fiera. Kun tiuj pensoj mi revenis es- 
peroplena el bela kaj kvieta urbo Toboljsk, la 2-an de majo, kun opinio, ke por 
senti, ke Toboljsk estas vere koro de Siberio, necesas proprapersone viziti ĝin. 
Belegaj kaj pompaj sanktejoj, renkontiĝo kun talentaj kaj bonkoraj ikonopentristoj, 
blankaj kolomboj sur tegmento de pola preĝejo - ĉio estas respeguliĝo de tiuj 
tagoj. Por mi “EsPrimo-3” 
estis la tria E-aranĝo en mia 
kurta Esperanto-vivo. Kaj tiu 
renkontiĝo komenciĝis por 
mi ankoraŭ en Jekaterinburg. 

Mi informis kaj varbis miajn 
kursfinintojn kaj iliajn 
amikojn. Kaj ĉio sukcesis: ni 
estis sepope, granda grupo de 
krokodiloj. Mi timigis miajn 
kunulinojn certigante, ke oni 
ne parolos kun ili dum E- 
aranĝo, se ili uzos alian ling- 
von, krom Esperanto. Sed 
mem mi sciis, kiel helpanto 



la tjumenanoj sinprezentas 

de la organizantoj, ke ni decidis fari la aranĝon porkomencante orientita. 

Toboljsk bonvenigis nin per printempa suno, kaj mi ne kredis, ke tio estas Si- 
berio. Mi prave pensis, ĉar dum du tagoj Siberio prezentis ĝuste sian kaprican 
karakteron. Sed tio ne gravis, mi ne rimarkis tion, ĉar mi estis inter homoj interesaj 
kaj energiaj, humurplenaj kaj amikemaj. Mi ankaŭ miris, kiel unu homo memstare 
sukcesis ĉion organizi surloke: loĝadon, nutradon, ekskursojn, kaj zorgis pri tio. 
Tiu homo estis nia kara mastrino, Dilara Gadirova. Grandan dankon al ŝi! 

Alia flanko, pri kiu mi volus skribi, estas programo. Antaŭ kaj post ekskursoj, 
la tagoj estis lerte plenigitaj per interesaj lecionoj de Vladimir Opletajev, kantado, 
prelegoj, diskutrondoj, teatro de Tjumena E-klubo, konkursoj. 

Por mi ĉio estis ne nur interesa, sed ankaŭ utila, ĉar dum la tria tago ni pripa- 
rolis nian regionan movadon, tion, kion ni povas fari kune. Dankon al ĉiuj, kiuj ak- 
tive partoprenis la diskuton! Nur kune, agante loke, kunlaborante regione, pensante 
monde, ni povas atingi niajn celojn! 

Kaj miaj komencantoj-kursanoj ankaŭ volas ion diri. 

Oksana Novikova: Kiam ni, komencantoj, kiuj ankoraŭ ne kuraĝe parolis Es- 
perante, veturis al Toboljsk, ni timis, ke oni nin ne bonvenigos, sed estis mirinde 
por ni - interesaj kaj bonkoraj homoj akceptis nin kiel amikojn, kaj tio - dum mia 
unua E-aranĝo. Bedaŭrinde, ĝi daŭris ne longe: post du tagoj, kiam la renkontiĝo 
fmiĝis, ni revenis hejmen. A1 mi tre plaĉis la programo kaj la lecionoj de Vladimir 
Opletajev. 

Arina Osipova: Ĉio estis interesa kaj gaja: la programo, la homoj. En la trajno 
al Toboljsk mi ne komprenis preskaŭ eĉ unu vorton esperantlingve, ĉar mi ne par- 
toprenis kurson kaj aliĝis kune kun amikino pro intereso, sed post du tagoj dum la 
rea vojo mi preskaŭ ĉion komprenis, kion oni parolis. Finfme restis bonaj emocioj 
kaj deziro eklemi Esperanton. 

Sveta Godireva: Kio al mi plaĉis? - La lecionoj de Vladimir Opletajev, ekskur- 
soj. Kio ne plaĉis? - Dum du tagoj mi ne sukcesis konatiĝi kun ĉiuj. 

Aleksandr Osincev (Jekaterinburg) 

BET-42 EN ESTONIO JULIE 

Baltaj Esperanto-Tagoj okazos ĉi-jare en Kuressaare, sur la insulo Saaremaa, 
Estonio dum 04-08.07.2006. La stmkturo de la programo estos tradicia, komprene- 
ble ĉiuj kontribuoj estas bonvenaj. La temo de la renkontiĝo estas “Unueco kaj di- 
verseco de la popoloj ĉe la Balta maro”. BET-42 okazos en la ejoj de la gimnazio 
de Kuressaare, Hariduse strato 13. Loĝejofertoj estas jenaj: 1-loka ejo en la gimna- 
zia loĝejo por 5 noktoj: 78 eŭroj, 2-loka por 5 noktoj: 54 eŭroj, 4-loka: 42 eŭroj. 
Entute la loĝejo havas 75 lokojn. Veturi al Saaremaa eblas per aŭtobuso, pramŝipo 
kaj aviadilo, same per propraj aŭtoj. En la programo estas antaŭvidataj: Interkona 
vespero, Somera Universitato, Nacia Vespero, Ekskursa tago, Amuza Vespero, 
Konkurso “Kannel” (aktorado, kantado, deklamado, dancado), Adiaŭa Balo. Pliaj 
informoj - ĉe <esperant@hot.ee>. 

(esper-inform) 

EoLA-18 

De la 29-a de aprilo ĝis la 03-a de majo en Jelec okazis la tradicia festivalo 
“Esperanto - Lingvo Arta” (EoLA-18). En la aranĝo partoprenis 42 personoj el 8 
loĝlokoj: Moskvo kaj Moskva regiono (15), Jelec (11), Volgograd (6), Lipeck (4), 
Niĵnij Novgorod (3), Dimitrovgrad (1), Rostov-na-Donu (1), Nederlando (1). 

Laŭ surloka decido de la organizantoj, la artaj konkursoj ne okazis. La artan 
parton de la programo konsistigis kelkaj metiejoj, prelegoj pri modema arto, litera- 
tura rondo, pupteatra prezento, kelkaj mallongaj teatraĵoj, teatreca konkurso “Tan- 
demo” kaj tri koncertoj (de Mikaelo Povorin, de Jelena Melnikova kaj la komuna). 
Krome okazis Interkona vespero, ekskurso tra la urbo, progresiga kurso, multaj lu- 
doj, instmado de kantoj, librobutiko. 

Grandan dankon al la jelecanoj, kiuj multajn fortojn kaj tempon dediĉis al la 
preparo kaj okazigo de la festivalo! (La ĉeforganizantoj Daŝa kaj Seva Ivaniŝĉenko 
okupiĝis pri la festivalo, havante kvarmonatan infanon!) 

Por ke la legantoj de REGo havu pli adekvatan impreson pri la aranĝo, mi 
prezentu ĝin per la fotoj kun klarigaj subskriboj. 

Garik Kokolija (Moskvo) 



, T-i 1 . r , • 1 sinprezento de la mastroi-ielecanoj 

kurso raRo-parkengo de t-vortoj kun ^ J J J 


helpo de bildoj 



ST» • v 


kantas Helena Melnikova 


kantas Mikaelo Povorin 









Daŝa Ivaniŝĉenko organizas gajan ludon 



vortludo en la amasejo 



la plej junaj partoprenantinoj - Bella 


Kozlova el Niĵnij Novgorod kaj Veronika 
Meĥrjakova el Lipeck 



tiu ĉi paro en la konkurso “Tandemo ” 
konkurencas, rolante dekstran kaj maldek- 
stran okulojn 



ventrodanco en la plenumo de Vik- 
torija Dronova el Volgograd 


la partoprenantoj, kiuj dum la festivalo preparis 
kaj en la adiaŭa vespero montris pupteatran 
spektakleton 

la plej lasta programero - tradicia Amika rondo 


AROMA JALTA 

Komence de majo en Jalta, Krimeo, okazis la vica, jam 18-a “Aroma Jalta”, la 
plej multnombra kaj plej alloga el ukrainiaj renkontiĝoj. Ĝin partoprenis 106 per- 
sonoj el 32 loĝlokoj de 9 landoj. La programo, kiel ĉiam, imponis pro sia denseco. 
Plej grava avantaĝo ĝuste de tiu renkontiĝo estas, ke en ĝi harmonie interplektiĝas 
kaj seriozaj, kaj distraj programeroj. 

Tre forta, kiel kutime, estis la instrua parto de la programo. Okazis trigradaj 
kursoj (porkomencanta, paroliga, perfektiga), kies partopreno estas deviga. Ci-foje, 
fakte, oni povus eĉ ne anonci tion: bonega prepariĝo kaj verva, interesokapta 
prezento de lecionoj far junaj E-instruistinoj Anna Dubrovina (Kievo) kaj Oljga 
Gribovan (Tiraspolj -“Verdaĵo”, Odessa) faris la kursojn tiom allogaj, ke al la kur- 
sanoj eĉ ne venis ideo iel eviti la lecionojn. Male, la publiko eĉ pligrandiĝis dank’ 
al talento de tre promesplenaj intruistinoj. Nu, en perfektiga kurso, gvidata de mi, 
ĉio estis solida kaj serioza, sed ŝajne, ankaŭ tie oni ne suferis. 

Saĝa propono por ĉi jaro - okazigi la Universitaton ne vespere, sed tagmeze - 
alportis siajn fruktojn. Ni ĝuis tre valorajn prelegojn de Prezidanto de UEA, d-ro 
Renato Corsetti, “Stato de Esperanto en la mondo” kaj “Cu la suno leviĝas okci- 
dente? Modelo de organizaĵoj en la unuopaj socioj fare de esperantistoj”; tiujn de 
Paŭlo Moĵajev pri akuzativo kaj de Floarea Popa pri E-movado en Rumanio, kaj la 
mian pri biodiverseco. Ciam la publiko aŭskultis kun intereso, do, ankaŭ tiu pro- 
gramero estas bezonata. 

Ankaŭ kunsidoj de Ukrainia Ligo de Esperantistaj Instruistoj (ULEI) kaj 
Ukrainia Ligo de Esperantista Junularo (ULEJ) okazadis tagmeze kaj kun 
kvorumo. En la kunsido de ULEI estis proponita kandidaturo de V.Hordijenko kiel 
reprezentanto de ULEI por la ILEI-Konferenco ĉi-jara en Parma, Italio. En la kun- 
sido de ULEJ estis elektita nova ukrainia reprezentanto ĉe TEJO - Katja Sem- 
jonova (Berdjansk), kaj elektita nova estraro de ULEJ: prezidanto Andreo Koval 
(Kievo) kaj la ano Igor Glagolevskij (Odessa). 

Nu, la ekskursa programo pompis, kiel ĉiam: Livadia, Alupka, Massandra pala- 
coj, Hirunda nesto, Aj-Petri; piedmarŝoj al Urso-monto, akvofalo Uĉan-Su, kaj 

grandegaj turistaj 
marŝoj: unutaga al 

Baĥĉisaraj kaj dutaga 
al akvofalo Gur-Gur. 
Kvankam la vetero 
estis malvarma kaj ofte 
pluva, Jalta ja restas 
Jalta, belega subtropika 
urbo kun cedroj kaj 
cipresoj, magnolioj kaj 
jasmeno, kies aromoj 
donis eĉ la nomon por 
la aranĝo. 

Se io estis dum AJ- 
18 signife pli bona ol 
antaŭe, tio estis artaj 
vesperoj. Ne temas pri la prezentantoj: kaj Paŭlo Moĵajev, kaj Oĉjo Cajka; kaj 
Katja Semjonova kiel organizanto de Interkona Vespero kaj Klubo de gajaj kaj 
spritaj; kaj Jefim Zajdman kiel la animo de Jalta vespero, kaj eĉ miaj Intelektaj Lu- 
doj kaj videofilmoj en Esperanto, kreitaj de Odesa junulara E-klubo “Verdaĵo” es- 
tas jam konataj al la popolo kaj plurfoje prezentitaj dum “Aromaj Jaltoj”. Sed ĉi- 
foje gravis ne nur prezentantoj, sed ankaŭ la publiko kaj ties varma akcepto, sin- 
cera interesiĝo pri la koncertoj. 

Mi povus diri, ke la nuna AJ estis la plej trankvila kaj varmanima el multaj; 
eble, pro malvarma vetero la varmo de niaj koroj kunigis nin? Tre varma kaj kor- 
tuŝa estis Adiaŭa Vespero, kun granda koncerto de poloj, gvidataj de Daniela 
Elmer, kvizo pri Aromaj Jaltoj, Hejma teatro kaj aliaj laŭplaĉaj okazintaĵoj. 

Ni ĉiuj revenas al niaj urboj... sed sekvajare nepre okazos Aroma Jalta, kaj de- 
nove renkontiĝos tie amikoj. 

Ĝis revido, karaj! 



Tatjana Auderskaja (Ukrainio) 


VIZITO AL FABELO 

la 3-a Lingva Festivalo en Uljanovsk 


La sindona Johannes, la belega Rapunkolo, Gelsomino, Gajulo el Falkenborg, 
Princino Lindagull, la fidela Ĉĵu In-Taj... Kio unuigas ĉi tiujn enigmajn kaj stran- 
gajn nomojn? Ĝuste. Ĉiuj ili estas personaĵoj el fabeloj de diversaj landoj: Ger- 
manio, Italio, Svedio, Finnlando kaj Ĉinio. Tute ne hazarde ĉiuj ili trafis unu lokon 
kaj unu tempon. La 25-an de marto 2006 en Uljanovska pedagogia universitato 
okazis festo de fabeloj, alivorte la 3-a Lingva Festivalo, kiun organizis la frem- 
dlingva fakultato de la universitato kaj Uljanovska Esperanto-klubo. Ĉiu, kiu viz- 
itis ĝin, ricevis multe da neforgeseblaj impresoj kaj fortan energian impulson. Ek- 
scii pli multe pri aliaj popoloj, kunesti kaj fotiĝi kun reprezentantoj de multaj na- 
cioj, partopreni lingvajn ludojn kaj gustumi macon kaj “ĉak-ĉak” - kio povas esti 

pli bona, kiam printempo ankoraŭ ne ĝojigas nin per varmaj tagoj, kaj ni havas de- 
ziron levi nian humoron! La Lingva Festivalo donis tiun eblecon, kaj ni esperas, ke 
ĉi tiu tradicio daŭros plu. 

Tamen kiel malsimple ĉio komenciĝis! Sendormaj noktoj, serĉado de reprezen- 
tantoj de diversaj landoj kaj deficito de monrimedoj turmentadis la organizantojn. 
Sed nuntempe la Festivalo havas jam malnovajn amikojn kaj novajn konatojn, kiuj 
bruliĝis per la ideo doni sian parton al kultura evoluo de la universitato kaj la tuta 
urbo. Laŭ vortoj de studentoj el Tunizio kaj Jemeno, la bonvoleco kaj bona atmos- 
fero, kiuj regas en la Festivalo, allogas ilin, tial ili venas ĉi tien denove kaj denove. 
Ĉi-jare la festa programo vastiĝis. En la fma koncerto partoprenis pli multe da en- 
sembloj el diversaj artaj kaj ĝeneralaj lemejoj. Kaj ĉi tio atestas kreskantan popu- 
larecon de la Festivalo inter junularo, kaj sekve stimulas organizi ĝin ankaŭ sekva- 
jare. Speciale ni devas mencii meritojn de studentoj, kiuj ebligis al ni mergiĝi en 
fabelan mondon kaj konatiĝi kun diversaj popoloj. 

Ni esperas, ke tia rimedo, kiel Lingva Festivalo, faros nin bonaj kaj toleremaj al 
diversaj nacioj, kaj ankaŭ instmos nin ami kaj estimi unu la alian. 

Jelena Mitrofanova (Uljanovsk) 

EVENTO EN UKRAINIO 

La 2-an de majo laŭ invito de Societo por subteno kaj defendo de ukraina kul- 
turo “Espero” por partopreni en Solena Enmanigo de projekta dokumentaro de 
Ĉirkaŭmonda Karavano “Interkulturo”, kies kunorganizanto estas la Societo, venis 
la Prezidanto de Universala Esperanto-Asocio s-ro Renato Corsetti kaj la Prezi- 
danto de Pola Esperanto-Asocio s-ro Stanislav Mandrak. 

Sekvatage en Parko de Amikeco okazis lanĉo de la Aleo “Esperanto”. La unuaj 
tri arboj (globformaj aceroj) estas plantitaj de s-roj R.Corsetti, S.Mandrak kaj 
M.Lineckij (kiel gvidanto de Societo “Espero” kaj Prezidanto de E-klubo KARE). 
Apud ĉiu arbo estis metita teksta tabuleto en la ukraina kaj Esperanto kun la nomo 
kaj la posteno de la plantinto. En la aranĝo ĉeestis ankaŭ esperantistoj el kelkaj 
ukrainiaj urboj. Kun ĵur- 
nalistoj de kieva televid- 
kanalo “TRK-Kiev” 
okazis informriĉa inter- 
parolo, kiu transformiĝis 
en bonan kaj tre poziti- 
van televid- 

programeron. Estis 
filmitaj sufiĉe grandaj 
intervjuoj kun R.Corsetti 
kaj M.Lineckij. La regis- 
traĵo estis elsendita kelk- 
foje la saman tagon en 
programo de novaĵoj kaj 
ripetita la sekvan mate- 



Mikaelo Lineckij kaj Renato Corsetti respondas al la deman- 
doj deĵurnalistoj 

non. Do, ni rajtas gratuli nin okaze de apero de nova - la sesa - ZEO en nia lando! 

Post pieda ekskurso tra la urbo kaj tagmanĝo la altaj gastoj venis en Muzeon 
“Ĉemobilj”, kie okazis la ĉefa evento de tiu tago. La krea Unuiĝo “Gaudeamus”, 
kies gvidanto estas Vladimir Soroka, kolektis sub tegmento de la Muzeo dekojn da 
reprezentantoj de sociaj organizaĵoj, kulturagantojn kaj ambasadanojn de kelkaj 
landoj por Ceremonio de Solena enmanigo de projekta dokumentaro pri Ĉirkaŭ- 
monda Karavano “Interkulturo” al la Prezidanto de Universala Esperanto-Asocio s- 
ro Renato Corsetti. 

Dank’ al granda helpo de samideanoj el diversaj landoj estas preparitaj tradukoj 
de tiu dokumentaro al la germana, itala, pola, makedona, hebrea kaj angla lingvoj. 
Certe, estis prezentitaj ankaŭ la ukraina kaj msa variantoj. La priskribo de la pro- 
jekto estis farita bonkvalite kaj prezentita duforme: KD (slajd-filmo kun muzika 
akompano de la teksto) kaj ĝia printita varianto en altnivela dekoro. 

Krom R.Corsetti, S.Mandrak, V.Soroka kaj M.Lineckij, inter la parolantoj en la 
ceremonio estis Gvidanto de Krea konsilio de Ĉirkaŭmonda Karavano “Interkul- 
turo” en Ukrainio elstara ukrainia aktorino Raisa Nedaŝkivska; direktorino de liceo 
N° 38, prezidantino de Asocio de direktoroj de lemejoj en Ukrainio I.P.Kozina; di- 
rektorino de centralizita biblioteka sistemo de Desnjanskij distrikto de Kievo 
T.I.Kurilo; kaj pastro kaj kanceliero de grek-katolika eklezio patro Serhij - la fama 
ukrainia esperantisto Serhij Pmdko. Por partopreno en la Ceremonio estis akredita- 
taj ĵurnalistoj de diversaj eldonaĵoj kaj televid-kanaloj. Post la oficiala parto de la 
aranĝo okazis tre impona koncerteto. 

Tiu ĉi aranĝo evidentiĝis tre alloga por multe da "flankaj" por Esperanto homoj, 
kiuj tuj arde ekinteresiĝis pri ĝi kaj esprimis la deziron lemi la lingvon. Inter ili es- 
tis, ekzemple, direktorino de iu el kievaj elementaj lemejoj, kiu jam decidis lemi 
Esperanton mem kaj enkonduki ĝin kiel fakultativon en sia lemejo, profesoro de 
Kieva Universitato nome de T.Sevĉenko, por kiu ege grava estis rolo de Esperanto 
en subteno kaj defendo de ukraina kulturo. 

Por havi kompletan imagon pri la Projekto “Interkulturo”, vizitu ĝian trilingvan 
ttt-ejon <www.interkulturo.info> (en Esperanto, en la msa kaj en la ukraina)! 

Eugenia Slovaĉevskaja (Ukrainio) 

GRAVA REKONO AL EKSSOVETIA INTERLINGVISTO 

La aŭtoro de la referenclibro “Intemaciaj helpaj lingvoj” kaj pluraj aliaj inter- 
lingvistikaj verkoj, iniciatinto de la serio “Interlinguistica Tartuensis”, Internacia 
Interlingvistika Asocio kaj katedro pri slavaj lingvoj, profesoro de la Tartua uni- 
versitato Aleksandr Dmitrijeviĉ Duliĉenko iĝis laŭreato de la t.n. “malgranda No- 
bel-premio” por lingvistoj kaj filologoj - Humboldta premio. Gis nun tiun premion 
honoris havi nur 2 (eks)sovetianoj: J.D.Apresjan kaj A.A.Zaliznjak. Elkorajn gratu- 
lojn, Aleksandr Dmitrijeviĉ! 

Aleksandr Melnikov (Rostov-na-Donu) 

VLADIMIR GRIGORJEVIĈ 
GAKALENKO 


(1939 - 2006) 

Aprile venis al ni funebra informo: la 
1-an de marto forpasis Vladimir Grigor- 
jeviĉ Gakalenko. Forpasis subite, 
senatende, lasinte nefmfaritan kolosan 
aferon - lia organismo, absolute sana, 
trejnita, fortika ebligis lanĉi longtempajn 
projektojn. Perfidis lin la koro... 

Vladimir Gakalenko estis konata kaj 
alte aprezata en sia eksterespa vivmedio, 
ĉar en li paradokse kunfandiĝis ekstrema 
pedanteco kaj lerta humuro, postulemo 
enofica kaj kapablo animigi 
ĉelignofajran vesperon. Sed antaŭ ĉio 
cetera li estis persono senriproĉe honesta 
kaj bonkora. Spertega fakulo pri 
veldado, li dum multaj jaroj gvidis gravan buroon en ĉefveldista fako de la Tiĥvina 
filio de la fama Kirovskij-uzino. Fakuloj plej aŭtoritataj, konfrontante malfacile 
solveblan problemon petis lian helpon. Sed, malgraŭ la respondeca posteno, 
Vladimir mirakle sukcesis eltrovi temperojn por multaj hobioj. Havante nemalgra- 
van pentrokapablon kaj verkemon, li konstante redaktis-preparadis murgazeton de 
la fako. Ne malpli ol pri veldaj aferoj li spertis pri la turismaj kaj estis multjara 
prezidanto de Tiĥvina turista klubo, tiutempe tre amasa kaj renoma en la lando. 
Turistaj marŝoj, inspirataj de li, ĉiufoje havis senriproĉe pripensitan itineron, 
modelan organizon kaj mirinde koheran kompanion. Por Vladimir ne ekzistis mal- 
gravaĵoj, li emis primediti ĉion detale. Se li estis paŝanta kun kompaso en nekonata 
loko - estu ĝi sovaĝa arbaro, danĝera marĉo aŭ serpentuma riverbordo - li ne nur 
desegnis la tutan itineron en sian notlibron, sed ankaŭ kalkulis distancon per tripa- 
ŝoj! Bonega metodo, postulanta konstantan streĉitecon, sed donanta tuj tre precizan 
rezulton en metroj... 

E1 la senĉesa vivofluo la homa memoro faras aron da lumbildoj koloraj kaj ni- 
grablankaj. La amara informo igis nin denove trarigardi tiujn, ligitajn kun esper- 
antisto Volodja Gakalenko. Volodja li estis por ni en la klubo. 

Li venis al Esperanto dufoje. La unuan fojon, liadire, estante studento. Li trovis 
lemolibron, entuziasmiĝis, sed iu estiminda persono el lia tiama rondo diris al li 
kutimajn aĉaĵojn - ke la lingvo estas morta, sentaŭga, kaj ke li ne perdu tempon 
por ĝi. La dua veno, jam porviva, okazis en 1972, kiam ricevinte pozitivajn infor- 
mojn li sen ies tmdo, nur per propra meditado rekonvinkis sin mem. Tiel Esperan- 
tujo akiris treege utilan kaj fidelan anon. 

Diri, ke li aktivis en Esperanto-klubo, signifas diri nenion. Volodja naĝis en la 
lingvaj okupoj, ĝuante la naĝadon. Lia pedanteco montriĝis tute konvena por la 

ĉefa laboro, elektita de li - la vortarista. Kune 
kun Aleksandro Kogan li establis firman 
kontakton kun kanadano Rŭdiger Eichholz, 
fakulo pri terminologio Esperanta. Miloj kaj 
miloj da slipoj estis faritaj propramane de 
Volodja. La samaj lertaj manoj produktis por 
klubaj bezonoj en 1980 Esperanto-rusan 
vortareton kun 2000 vortoj; mankis tiam la 
modema tekniko, do ĉio ĉi estis plej akurate 
manskribita, multobligita kaj broŝurita de 
Volodja. Tiamaj klubaj albumoj, murgazetoj 
kaj ekspozicioj vere ne okazus sen lia laboro. 

Li aktive korespondadis, gvidis Esperanto- 
kurson por lemejanoj. Kelkcento da 
partoprenintoj de SEJT-18 en Tiĥvin (1976) 
memoras lin kiel unikan ĉefon de la turista 
Paroliga Periodo, tre sukcesa kaj absolute 
neforgesebla... 

En 1992 pro malsano de la patrino Volodja 
transloĝiĝis al Jevpatoria, Krimeo. Konstanta 
korespondado kun anoj de Tiĥvina klubo 
tamen daŭris ĝis la fmo. Ni bone sciis, ke 
Volodja, ne havante fmancan eblecon parto- 
preni amasajn aranĝojn, tamen plu fervore 
okupiĝas pri sia revo - preparado de laŭtemaj fakvortaroj. 

Antaŭ jaro li petis nin peri lian mendon: li aĉetis de UEA-libroservo stokon da 
grandaj vortaroj. Jam en 2006 januare, ricevinte informon pri la granda ms- 

Esperanta vortaro de Boris Kondratjev, li 
skribis, ke antaŭ multaj jaroj estis lia revo fari 
tiaspecan vortaron, sed nun li opinias, ke tamen 
altnivelaj fakvortaroj pli gravas por progreso de 
Esperanto en la modema mondo. Do li estis 
preparanta tiujn vortarojn. La senkompata 
morto ĉesigis la sindonan laboron... 

Estas vere feliĉa bonŝanco, ke ni vivis apud 
Volodja, tiu mirinda kaj admirinda homo, 
amikis kun li, laboris kune. A1 sia lasta mesaĝo 
Volodja kroĉis la foton, faritan ĉe la bordo de la 
Nigra maro. La jaroj pasintaj sulkigis lian 
vizaĝon, sed lia rigardo - varma, bonanima - 
restis tia, kia ĝi estis en la junaĝo. Guste tia li 
restas en niaj koroj. 

Vera kaj Viktor Kandalinskij (Tihvin) 

MIA NELONGA 
USONUMO 

Ne, ne tedis min Eŭropo, 
sed konvena situacio ĵetis min 
trans Atlantikon. Por nelonge, 
tamen ĝi estis nekutima, nova 
kaj agrabla sperto. 

Antaŭ jaro mia kuzo, jam 
dum dek kvin jaroj loĝanta en 
Usono, ekdeziris gastigi min, 
pripagonte mian flugon ĉe 
okazo de mia konsento. Iom 
longe mi primeditis la proponon sed fme jesis. Do, unuavice mi danku mian kuzon 
por la ŝanco viziti Usonon, kiun li donacis al mi. 

Informinte la kuzon pri mia konsento, mi informis ankaŭ Esperanto-Ligon de 
Norda Ameriko (ELNA) pri la eventuala veno kaj proponis prelegojn/koncertojn 
por dezirantaj kluboj en Usono. Aro da kluboj entuziasmiĝis kaj invitis min, sed... 
Usono estas lando grandega, kaj la flugo, ekzemple, el Novjorko al San-Francisko 
kostas mil dolarojn! Pro tio mi humile petegas indulgon de miaj afablaj invitintoj 
en Atlanto, New Mexico, San-Francisko kaj aliaj foraj lokoj, kiujn mi ne vizitis. 
Espereble, alifoje. Nun mi devis limigi min nur enkadre de la nordaj ĉeatlantikaj 
regionoj... kvankam la vorto “nordaj” estas iom nekonvena el rusia vidpunkto. Car 
latitude la regionoj vizititaj egalas Mezazion aŭ Kaŭkazion. 

Do. Dum la lasta aprila semajno okazis tri prezentadoj por esperantistoj - en 
Novjorko, Cleveland kaj Ŝikago (ĝuste tiel elparolas lokanoj), kaj du - por ekstera 
publiko: en Ŝikago kaj Bayonne. Ĉar en la du lastaj mi parolis pri kaj kantis en Es- 
peranto, ankaŭ (aŭ des pli) tiuj utilas. Krom tio mi diru, ke en Usono fakte okazis 
la unuaj publikaj prezentadoj de la nova kodisko “Printempo bluĵinsa”, varme ak- 
ceptita de la publiko. Ĝenerale, la neamasa (ho ve!), diversetna usona esper- 
antistaro kiel publiko estas simpatia, komprenema, afabla kaj tre sincera. Kiel at- 
esto venu nur tri el multaj opinioj de miaj aŭskultintoj en Ŝikago; mi kopiis tiujn el 
laĵus aperinta “Saluton!” 1 N« 5: 

La kantoj, libroj, kaj vigla parolado de Miĉjo alportis al mi la memorojn pri 
somero de 1965, kiam mi sola trapasadis Ruslandon kaj Siberion survoje al la UK 
en Tokio. Tiama Soveta Ruslando ŝajnis al mi tute senespera kaj sen-Esperanta. Mi 
ne konsciis, ke mi estis paŝanta tra la lando riĉa de junuloj aktivontaj en izoliteco. 
Ho, ili havis eĉ kaŝajn esperantistajn tendarojn, kunvenojn, pri kies okazo la ek- 
sterlando ne sciis! Kaj ili ne havis eblecon vojaĝi eksterlanden, eĉ kun Esperanto... 
Sed la iama inkubatoro de la verdaj talentoj, kiel tiu de Miĉjo, evidente riĉe fruktis. 
Gratulon al la aŭtoro kaj artisto, kun sinceraj deziroj al li de pluaj vojaĝoj kun kaj 
per Esperanto! (Leszek Kordylewski) 



1 Bulteno de la Esperanto-Societo de Ŝikago 

Mian opinion pri la kon- 
certo de Mikaelo Bruna 
Ŝtono oni povas taksi unu- 
vorte: mizera. Kiam mi 
legis la anoncon pri la 
koncerto mi esperis al- 
menaŭ malgrandan ork- 
estron kaj kantiston kun 
bela voĉo, sed anstataŭ tio 
mi vidis kantiston kun mal- 
forta voĉo kaj mizere 
akompanianta gitaro. Tamen mi admiris lian belan Esperanton! (Walter) 

... mi ege ŝatisprogramon de sinjoro Bronŝtejn... liparolis facile... kaj liajparoloj 
kajpoemoj estispriAMO... dolĉa aferopor homoj... Dankon! (Sapideh) 

La dua semajno de mia usonumo estis pure ekskursa, kelkajn ekskursojn mi 
havis ankaŭ dum la turnea periodo. Ĉiuj lokoj vizititaj estas sendube vizitindaj kaj 
kelkaj eĉ vizitendaj, i.a. nepre la muzeo de rok-muziko en Cleveland aŭ aeronaŭ- 
tika muzeo en Vaŝingtono. Sed ne nur tio! Novjorko, kiel la tutaĵo, kaj aparte - al- 
menaŭ unu muzikalo en Broadway. Armilfoiro en Virginia kaj pafado el aŭtenta 
“Beretta”. Brighton-beach - la eta Odeso en Novjorko, kaj Ukraina vilaĝo en Ŝi- 
kago. Bahai-templo en Ŝikago, kie, bedaŭrinde, la librejo estis fermita, do mi ne 
akiris la libron pri Lidia Zamenhof. La konsterna “Ground Zero”... 

Indus raporti ankaŭ pri usonaj kutimoj, tute nekutimaj por eŭropano, i.a. pri 
benzino pergaljona, distancoj permejlaj, viando perfunta kaj temperaturo perfaren- 
hejta... La impresoj superplenigas min, sed mi lasu ilin veni poste - poem- aŭ 
kantforme. Nun mi nur plenumu mian devon - tutkore danku la afablajn gastigan- 
tojn kaj organizantojn de mia kurta restado en Usono, inter kiuj miaaĝaj legantoj 
facile trovos la nomojn treege konatajn. Koran dankon al Neil Blonstein, Puramo 
Chong, Jerzy Dobrzynsky, Gregory Dolgin, Phil Dorcas, Tomas Goodman, Alex 

Karkovsky, Boris Kolker, 
Naum Kopman, Viktor Payuk, 
Sofiya Soskina, kaj nepre al 
du kabeintoj sed amikoj de 
mia infaneco - Michael 
Lerner kaj Isaac Tsimmerman. 
Cetere, la lastaj troveblas en la 
foto de E-kurso (en la unua 
vico), lokita en la lasta eldono 
de “Legendoj pri SEJM”. La 
foto aĝas jam 45 jarojn, do 
certe, la personoj iom 
ŝanĝiĝis. Sed ne gravas. 
Mikaelo Bronŝtejn (Tihvin) 



la junaj esperantistoj en Ĥmeljnickij en 1961 



en la Novjorka klubo 

REU-KONFERENCO OKAZOS DUM RET 


La 22-a raport-reelekta Konferenco de REU ĉi-jare okazos kadre de Rusiaj Es- 
peranto-Tagoj. La Konferenco pasos la 15-18-an de aŭgusto 2006 (RET okazos 
dum la 12-19-a de aŭgusto) apud la urbo Volĵskij, Volgograda regiono. Ordinare la 
Konferenco okazadis dum REK (Rusia E-ista Kongreso), sed la nuna Estraro de 
REU decidis eksperimente ne okazigi REK-on ĉi-jare. La espero estas, ke okazigo 
de la Konferenco ene de la ĉefa somera aranĝo de la Unio helpos al ni ĉiuj alprok- 
simigi la agadon de REU al la praktikaj bezonoj de la rusia E-movado. 

Ĉiuj membroj de REU, kiuj ne sukcesos pro eksteraj kialoj partopreni la Kon- 
ferencon, estas invitataj sendi siajn proponojn pri la estonta agado de REU rete al 
la adreso de la prezidanto <prezident@reu.ru> aŭ poŝte al: p/k 57, 105318 
Moskvo. A1 la samaj adresoj vi povas sendi vian kandidatiĝon, se vi dezirus kandi- 
dati por la nova Estraro de REU. Tiaj kandidatiĝoj plene validas kaj ĉiam estas 
traktataj same serioze kiel tiuj de la ĉeestantoj. 

LA TEMO DE RET KAJ NIAJ PRIORITATOJ 


“Kluba agado” - tian temon la organizantoj decidis preni por Rusiaj Esperanto- 
Tagoj en 2006. La temo estas kunligita kun la proponata prioritata agado por REU 
en la sekva laborjaro. Dum la antaŭa Konferenco en Jekaterinburg, la partoprenin- 
toj per eta plimulto akceptis informadon kiel la ĉefan prioritaton por la ĵusa labor- 
jaro. Kaj la vican laŭprioritate regionan agadon oni rekomendis por la sekva pe- 
riodo. Certe la fman decidon pri tio akceptos la estonta Konferenco. Sed dum vali- 
das la rekomendoj de la antaŭa Konferenco, la Estraro de REU decidis agi kon- 
forme al ili. Unu el tiaj “konformaj” decidoj estas, ke po unu reprezentanto de ĉiu 
REU-klubo rajtos aliĝi al RET senpage. 

SENDU VIAJN RAPORTOJN! 

Ĉiuj rusiaj E-kluboj kaj grupoj (ne nur la aliĝintaj kolektivoj de REU) estas in- 
vitataj kontribui al la programo de RET, alsendante raportojn kaj rakontojn pri sia 
agado en la periodo inter junio 2005 kaj majo 2006. 

Tiuj raportoj estos uzitaj por la kompilado de la tradicia “Ranglisto de kluboj”. 
Granda diferenco de la Ranglisto disde la iama kluba konkurado, populara dum la 
sovetia tempo, estas, ke se iu klubo ne raportas, ĝi tutegale trafas al la Ranglisto - 
laŭ la posedataj informoj el la reto, E-informiloj kaj eĉ onidiroj... 

Ĉi-jare la Ranglisto estos elkalkulata maksimume malfermite, kun partopreno 
de ĉiuj interesiĝantoj. La plej aktivaj kluboj tradicie ricevos premiojn de REU. 






VLADIMIR SAMODAJ PRELEGIS EN LA MALFERMA TAGO 

Plena cento da vizitantoj plenigis la domon de UEA en Roterdamo sabate, la 
13-an de majo, kiam por la 24-a fojo okazis Malferma Tago de la Centra Oficejo. 
Nur unufoje antaŭe la “printempa” Malferma Tago altiris pli da vizitantoj: en 
aprilo 1998, kiam ĝi estis dediĉita al la 90-jariĝo de UEA. 

Kvankam ĉi-foje ne temis pri iu ronda datreveno, la prelegoj de la tago tamen 
havis historian karakteron. Stefan Maul, konata antaŭ ĉio kiel la ĉefredaktoro de la 
Deguĉi-premiita revuo “Monato”, parolis pri siaj riĉaj spertoj kiel Esperanta ĵurnal- 
isto. Kadron por lia prelego prezentis lia libro “E1 verva vivo ĵumalista”, eldonita 
de Flandra Esperanto-Ligo pasintjare. Maul kontribuis al la programo ankaŭ sub 
tute alia ĉapelo, tiu de profesoro RuĝnazuT, kiu katenis la publikon per sia humur- 
plena prezento. La surpriza gasto Vladimir Samodaj, profesie ĵumalisto kiel Maul 
kaj krome honora membro de UEA, prelegis pri la Esperanto-movado en Sovetunio 
kaj Rusio de la 60-aj ĝis la 90-aj jaroj kaj prezentis la Esperantan revuon “Scienco 
kaj kulturo”, kiun li redaktas. 

Paralele kun la prelegoj estis montrataj filmoj. Petro Balaz prezentis premiere 
la filmon “Vizito al la Centra Oficejo”, kiun li reĝisoris kaj kiu plejparte estis 
filmita en la lastnovembra Malferma Tago, kiam la Centra Oficejo festis la 50- 
jariĝon de sia translokiĝo al Roterdamo. La hispana artisto David Maroto montris 
filmregistraĵon de kvizo, kiu okazis en marto dum la Muzea Nokto de Roterdamo. 
La ne-esperantista publiko aŭdis tiam legadon de Esperanta traduko de romano de 
la argentina verkisto Adolfo Bioy Casares kaj devis diveni la lingvon. 

Grava ŝanĝo kompare kun la antaŭaj Malfermaj Tagoj estis, ke la prelegoj ne 
plu okazis en la ĝisnuna konferencejo, ĉambro Zamenhof, kiu estis ilia scenejo 
ekde la unua Malferma Tago en novembro 1994. Intertempe ĝi estis rekonstruita 
por fariĝi la ejo de Biblioteko Hector Hodler, kaj ĝin plejparte jam okupis novaj 
rulŝrankoj, sur kies bretojn baldaŭ translokiĝos la materialoj de la biblioteko. La 
prelegoj okazis en la ĝisnuna bibliotekejo, ĉambro Kanado, kaj la filmojn oni spek- 
tis en la libera areo de la nova bibliotekejo. 

Kiel ĉiufoje, la libroservo plenis de klientoj la tutan tagon. Kun 14 venditaj 
ekzempleroj la nova filmo pri la Centra Oficejo estis la plej furora varo. Inter libroj 
plej multe vendiĝis alia novaĵo, “Historioj... Rakontu!”. Tiun ĉi kolekton de afrikaj 
rakontoj akiris 11 vizitantoj. La kompakta disko “jOmO slavumas”, ankaŭ ĵus el- 
donita, vendiĝis en 10 ekzempleroj. La ĵurnalistajn rememorojn de Stefan Maul 
aĉetis 8 klientoj, dum kelkaj aliaj kunportis pli frue aĉetitan ekzempleron al la Mal- 
ferma Tago por akiri aŭtoran aŭtografon. En 8 ekzempleroj vendiĝis ankaŭ “Plena 
manlibro de Esperanta gramatiko” de Bertilo Wennergren. Po 6 ekz. estis venditaj 
de la rakontaro “Amaro” de Sten Johansson, la bildstrio “Salutu la sinjorinon!”, la 
kolekto de movadaj satiroj “Samideanoj”, kaj “La vintra fabelo”, nova Ŝekspira 
traduko de Humphrey Tonkin. Entute la libroservo vendis librojn kaj aliajn varojn 
por 2872 eŭroj. La venonta Malferma Tago de la Centra Oficejo okazos sabaton, la 
25-an de novembro 2006. 

(Gazetaraj Komunikoj de UEA) 

RETA OFICEJO DE REU 

La retejo <reu.ru> estas refarata por iĝi la reta kunlabora medio por REU- 
membroj. Tio, kion oni povas vidi unue, estas la nova aspekto, sed estas nur laŭ- 
voja ŝanĝo de formo por aldoni novan enhavon. La interna mekanismo estas plene 
refarita, dank’ al kio aperis “Membra parto”, kie momente la membroj povas kon- 
troli, kiujn informojn REU havas pri iliaj adresoj, kaj - konsulti siajn REU- 
kontojn. Estonte aldoniĝos Aktuala Adresaro (kontaktadresoj de tiuj membroj, kiuj 
konsentas ilin publikigi), laŭbezone ankaŭ aliaĵoj. Krome, jam funkcias por la 
estraranoj kaj la kasisto la “Reta Oficejo” de REU, kiu ebligas facile vidi bezona- 
tajn informojn pri la membraro de REU, prepari diversajn listojn, fari adreslistojn 
por paperpoŝta dissendado kaj okazigi retajn informdissendojn al la bezonataj 
kategorioj. Espereble estonte tio ankaŭ helpos al la aktivado de restarigota REJM. 
Dank’ al la “Oficejo” multaj taskoj, kiuj antaŭe postulis horojn da preparlaboro 
(kaj pro tio ne ĉiam estis farataj), nun povas esti farataj per kelkaj musoklakoj. 

ESPERANTO EN ELDONEJOJN! 

Antaŭ jaro, en julio 2005, REU entreprenis la kampanjon “Esperanto - en el- 
donejojn!”, kies ĉefa ideo estis proponi al la grandaj rusiaj eldonejoj eldoni E- 
lernolibrojn. Proprakoste, proprariske - kaj kun memstara disvastigo tra la komer- 
caj retoj... Kiel argumento estis uzitaj la rezultoj de la plururba enketado inter ru- 
sianoj, kiu okazis en 2001, kiam triono de la respondintoj deklaris, ke studus E-on, 
se havus eblon por tio. La kampanjo okazis per dissendado de paperaj leteroj al 
kelkaj dekoj da eldonejoj, en kies eldonplanoj troveblis prilingvaj libroj aŭ lingvaj 
lernolibroj. La eltrovadon de la eldonejaj adresoj kaj la ekspedadon de la leteroj 
prizorgis moskvano Maksim Ĵitĉenko, aktivulo de EK MASI. Malgraŭ la ne vere 
allogaj startaj kondiĉoj (sed eble dank’ al la interesaj argumentoj) REU fme ricevis 
interesitan reagon de unu el konataj eldonejoj. Aŭtune-vintre okazis traktadoj, 
gviditaj de la vicprezidanto de REU Nikolaj Gudskov kaj estraranino Irina Gon- 
ĉarova. Rezulte estis subskribitaj kontraktoj pri aperigo de kelkaj libroj - prezenta 
libro pri Esperanto (“La lando Esperantio. Poŝenciklopedio”), gramatiko, memlem- 
ilo (“Esperanto dum monato”), 500-vorta turisma vortareto kaj nova porkomen- 
canta lemolibro (surbaze de “Gerda malaperis”). Ĉiuj aperos proksimume fme de 
ĉi somero. La planataj eldonkvantoj estas po 2000 (se la libroj rapide elĉerpiĝos, 
oni povos presi aldonajn kvantojn), kaj estas certa afero, ke ili estos vendataj ne 
nur en Moskvo, sed tra la tuta lando. 

KIEL NIINTERKONATIĜU? 

En REU estas membroj el la tuta grandega Rusio - kaj fojfoje el aliaj landoj. 
Iuj el ili povas viziti rusiajn E-renkontiĝojn kaj konatiĝi tie kun aliaj movadanoj, 
kutime loĝantaj en la sama landoparto. Sed en niaj kondiĉoj konatiĝi kun ĉiuj pere 
de E-renkontiĝoj - ne eblas. Vladivostokanoj ne veturos al tri-kvartaga aranĝo en 
Centra Rusio, aktivuloj el Suda Rusio tre malfacile povas atingi same mallongan 
E-aranĝon en Uralo... Ktp. Por helpi al ni ĉiuj ekkoni unu la alian, mi proponas re- 

starigi la iaman praktikon de SEJM-2, kiun siatempe iniciatis kaj prizorgis Garik 
Kokolija, nun la redaktoro de REGo. Temas pri publikigo de mallongaj sinprezen- 
toj - kun la fotoj - en nia bulteno. Se vi konsentas, bonvolu sendi al Andrej Grigor- 
jevskij (str. Lenina 40-14, 429120 Sumerlja, Cuvaŝio, aŭ rete al 

<prezident@reu.ru>) respondon al la sekvaj demandoj kaj vian foton (laŭ via 
elekto, sed iel karakterizan). 

La demandoj (kiuj celas konigi vin al aliaj REU-membroj): 1) Kiel vi lemis E- 
on? Kiu estis via E-instmisto? 2) Kio estas via nuna E-aktivado? 3) Kiajn ser- 
vojn/informojn/helpon vi povus disponigi al aliaj REU-membroj? 4) Via ŝatata 
aforismo/proverbo? 5) Viaj rekomendoj por REU-agado? 

DU NOVAJ ĈEFDELEGITOJ 

Laŭ proponoj de la koncemaj Landaj Asocioj la Estraro de UEA nomumis du 
novajn ĉefdelegitojn. En Finnlando s-ino Paivi Saarinen, vicprezidanto de la landa 
asocio, anstataŭas s-inon Heta Kesala, kiu plenumis la oficon dum 15 jaroj. D-ro 
Keyhan Sayadpour fariĝis ĉefdelegito por Irano, kie dum pli ol 10 jaroj la ofico 
vakis, ĉar laŭ la nuna regularo pri delegitoj, akceptita en 1995, ĉefdelegito povas 
esti nur en landoj kun landa asocio aliĝinta al UEA. La pasintjara akcepto de Irana 
Esperanto-Asocio kiel Landa Asocio de UEA ebligis restarigi tiun gravan oficon. 

(Gazetaraj Komunikoj de UEA) 

NOVAJ REU-ALIĜOJ POR 2006 

ALIĜINTAJ KOLEKTIVOJ 

Moskva EK MASI (+5 membroj): Gergeŝan Jevgenij, Kanarskij Ivan, Komarova 
Julija, Nikolajeva Natalja, Ovsjannikov Anton 

Samara E-Organizaĵo (13 membroj): Agafonova LJ., Aleksejeva O.M., Aljjorova 
J.P., Jermolov S., Fejgin I. V., Kaplun J.A., Koĉergina R.I., Kuznecova J.N., Lisi- 
jenkova V.D., Poljanskaja J.V., Prilepskaja M.A., Purigina E.Z., Suslov V.G. 

INDIVIDUAJ MEMBROJ 

Bojĉin Jevgenij (Birobiĝan), Kudrjavcev Viktor (Jekaterinburg), Kuznecov Mihail 
(Tiĥvin), Medvedeva Marija (Saratov), Sudakova Aleksandra (Dimitrovgrad), Ter- 
joĥin Vladimir (Jekaterinburg) 

FAMILIAJ MEMBROJ 

Kudrjavceva Rafija (Jekaterinburg) 


Ĉe la adreso <http://reŭ.ru/dok/index.php?dok=membrolisto> ĉiam eblas vidi ak- 
tualan liston de la membroj. 

KOTIZOJ DE REU POR 2006 

Individua kotizo - 80 mbloj (por eksterrusiaj loĝantoj - 8 eŭroj), inkluzivas la 
membrokarton, Jarlibron kaj/aŭ Manlibron de REU, REU-bultenon kaj aliajn 


21 






informojn de REU, voĉdonrajton en REU-Konferenco, rabatojn ĉe uzo de 
REU-servoj kaj en E-aranĝoj. 

Dumviva kotizo - 2000 rub. (por eksterrusiaj loĝantoj - 200 eŭroj) - ĉio la sama 
dum la tuta vivo. 

Familia kotizo - 30 rub. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj). 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Kolektiva kotizo - 30 rub. por ĉiu aligita membro (la aliĝintaj kolektivoj pagas 
minimume por 5 aligitaj membroj), inkluzivas po 1 ekzemplero de REGo kaj 
Jarlibro de REU por ĉiu komenciĝinta deko de la aligitaj membroj, aliajn in- 
formojn de REU por la kolektivo; la membrokartojn, voĉdonrajtojn en REU- 
Konferenco, rabatojn ĉe uzo de REU-servoj kaj en E-aranĝoj por la aligitaj 
membroj. 

Aliĝkotizo - 160 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 120 rub. (ekster Rusio - 15 eŭroj), por ĉiuj membroj, 
escepte de la aligitaj kaj familiaj. La dumvivaj membroj, kiuj pagis sian kotizon 
en 2001-2003, plu ricevados REGon sen aldona pago. 

Membroj de REU aŭtomate iĝas aligitaj membroj de Universala Esperanto-Asocio. 

Aliĝilon, rublajn kotizojn kaj rabatitajn REGo-abonpagojn (poŝtmandate) sendu al: 

HepTUjiOBy MnxaHjiy KoHCTaHTHHOBHuy, a/u 21, O/jhhuobo-6, 143006 Moc- 

KOBCKan oOjiacTb. La eŭraj kotizoj kaj rabatitaj REGo-abonoj pagendas al la kon- 

to reua-p ĉe UEA. (Pri pliaj pagmanieroj informiĝu ĉe Mikaelo Ĉertilov rete <ka- 

sisto@reu.ru>, telefone +7-916-2019437 aŭ poŝte laŭ la supre indikita adreso.) 


En pola, do katolika urbeto, loĝis unusola judo. Ĉiun vendredon li ekstere rostis 
viandon por la vendredvespera manĝo. Sed al liaj katolikaj najbaroj estis malper- 
mesite manĝi viandon dum vendredo, kaj la odoro furiozigas ilin ĉiun semajnon. 
La najbaroj decidis, ke ili devas konvinki la judon kristaniĝi por ne plu travivi tiun 
vendredan riton. Finfine ili sukcesis konvinki lin. 

Li iris al la pastro, kiu instruis lin pri la katolika kredo kaj fme aspergis lin per 
sankta akvo, dirante: “Naskita kiel judo, edukita kiel judo, nun katoliko!” 

La najbaroj estis ege feliĉaj, pensante ke ilia tentoproblemo estas fmita. 

Sed la venontan vendredon ili ree flaris la konatan odoron de rostata viando. Ili 
hastis al la domo de la judo, kiu denove estis rostanta viandon, kaj diris al li: “Kion 
vi faras? Ĉu la pastro ne instruis vin pri la malpermeso manĝi viandon vendrede?” 

Tiam la judo prenis iom da akvo, aspergis la viandon kaj diris: “Naskita kiel 
bovo, edukita kiel bovo, nun fiŝo!” 

(juda anekdoto de Josef Shemer) 

LINGVA FESTIVALO - 2006 

La vica, 5-a Lingva festivalo en Volgograd okazis la 9-an de aprilo en la Medi- 
cina Universitato. 

Inaŭgurante ĝin, Anatolij Krasnokutskij - prezidanto de la klubo “Venko” - 
ebligis al la ĉeestantoj konatiĝi kun 32 “instruistoj”, kiuj planis fari kaj faris po 6 
lecionoj de siaj gepatraj lingvoj. La salono kun 500 seĝoj estis plena kaj bone or- 
namita per infanbildoj, floroj kaj aerbalonetoj. 

Post la inaŭguro ĉiuj disiris al klasĉambroj por vidi kaj aŭskulti la lingvo- 
prezentojn. Dum tiuj lecionoj la vizitantoj eksciis multajn novajn kaj interesajn por 
si faktojn pri la hinda, malajzia, japana, taĝika, uzbeka, hispana, pola, kalmuka, 
armena kaj aliaj lingvoj. 

La “instruistoj” havis 
diversajn aĝojn, 

profesiojn, vivspertojn, 
tial ĉiuj lecionoj estis 
diversaj kaj neordinaraj. 

Ankaŭ la lecionoj de 
Esperanto, kiujn gvidis 
Oleg Saronov, havis 
sukceson. 

Post la lecionoj en la 
salono (denove plena) 
estis bona koncerto, kiu 
daŭris 1,5 horojn. Gejunuloj kaj plenaĝuloj de diversaj nacioj kantis, dancis en be- 
laj diverskoloraj naciaj kostumoj. La spektantoj aplaŭdis al la artistoj laŭte kaj 
longe. Lasta ero de la koncerto estis la tradukita al Esperanto kanto de Jurij Vizbor 
“Mia amatin’” en plenumo de Maŝa Saligina, Irina Mironova kaj Vika Dronova. 
Sur vizaĝoj de la aŭskultantoj videblis ridetoj kaj brilaj okuloj. 

Ciuj “instruistoj” ricevis diplomojn kaj donacojn kun la emblemo de Lingva 
festivalo. Kun bona humoro la ĉeestintoj forlasis la festivalon kaj dankis la organi- 
zantojn: esperantistojn de la urbo, studentojn de la universitato kaj la urban komita- 
ton pri junularaj aferoj. 

Valentina Spicina (Volgograd) 

INTERLINGVISTIKA KONFERENCO 

La 26-27-an de oktobro 2006 en la ĉefurbo de Cuvaŝio Ceboksari, egide de la 
Cuvaŝa Stata Universitato okazos regula scienca konferenco, dediĉita al fama ĉu- 
vaŝologo (t.n. Aŝmarin-aj prelegadoj). Post plurfoja prezentado de interlingvistikaj 

temoj kadre de tiuj simpozioj kaj aparte post sukcesa defendo de habilitacia diser- 
taĵo far la subskribinto ĉe la sama universitato la organiza komitato proponis al mi 
lanĉi regulan interlingvistikan sekcion kadre de la nomita konferenco. D-ro M. Fet- 
tes (Kanado) sugestis, ke por la unua kunsidaro estu elektita ia “tegmenta temo”, 
ekz.: “Atingoj kaj prioritatoj post la unua jarcento de modema interlingvistiko”. D- 
ro Blanke (Germanio) aldonis: “Universalaj lingvoj inter utopio kaj realeco”. Sajne 
ambaŭ temoj kongmas. Do, la sekcio havu kiel “tegmentan temon” ilin kune: 
“Universalaj lingvoj inter utopio kaj realeco. Atingoj kaj prioritatoj post la unua 
jarcento de modema interlingvistiko”. Sed mi supozas, ke por la unua fojo eblus 
akcepti ajnateman materialon, nur ke ĝi estu sciencnivela kaj interlingvistika. 

Senpere antaŭ la konferenco en la sama urbo okazos la 11-a Lingva Festivalo, 
kiun iniciatis kaj ĉiam plu prizorgas lokaj esperantistoj. La aranĝo vere estas parto- 
preninda. 

Kelkaj informoj pri la kondiĉoj: 

1. Aliĝo estas senpaga. 

2. Veturbiletoj, loĝado kaj nutrado - proprakoste. 

3. Eblas partopreni la konferencon koresponde (sendinte sian artikolon por la 
kolekto, kiu estas regule presata kiel rezulto de ĉiu el la Aŝmarin-aj prelegadoj; 
kutime la materialoj aperas en la msa lingvo jaron post la okazigo de la konfer- 
enco). 

4. Ĉiuj prelegoj/artikoloj devas esti en la msa. La akceptebla amplekso - ĝis 10 
paĝoj A4, litertipo Times New Roman 14. La artikolaro estos eldonita de la univer- 
sitata eldonejo. 

5. Eblas eldoni ankaŭ apartan E-lingvan material-kolekton de la interlingvistika 
sekcio, eĉ antaŭ la konferenco (tiel ke ĉiuj partoprenantoj ricevus ĝin eke de la 
aranĝo mem). Sed tio postulus pagon (por msianoj depende de la libro-amplekso - 
100-200 rub.). 

6. Dum kaj ĉirkaŭ la konferenco eventualas diversaj renkontiĝoj: kun lokaj 
sciencistoj, studentoj, esperantistoj ktp. 

7. La urbo atingeblas per trajno el Moskvo, kiu veturas nokte kaj venas al Ĉe- 
boksari matene. 

8. Limdato por sendi kontribuon: la 15-a de julio (dezirinde retpoŝte; ĉiu kon- 
tribuinto havos ricev-konfirmon, ĉar iam-tiam retmesaĝoj perdiĝas survoje). Postaj 
kontribuoj povas ne aperi en la E-lingva versio. Limdato por la aliĝo: la 1-a de sep- 
tembro. Eventualaj postaj aliĝoj traktendas individue. 

9. Por ĉiuj pliaj kaj pluaj informoj skribu al: d-ro hab. A. Melnikov, <aleks- 
meln@mail.m>. 

Intertempe estas ricevita kontribuo de la prezidanto de la Germana Interling- 
vistika Societo d-ro hab. D.Blanke “Pri la kialoj de la relativa sukceso de Espe- 
ranto”, promesis sendi sian artikolon laŭreato de Humboldt-premio d-ro prof. Duli- 
ĉenko (Estonio); estas kelkaj pliaj diverslandaj interesitoj, kiuj nun enketas pri siaj 
eblecoj partopreni ĉeeste aŭ koresponde. 

bonvenige, d-ro hab . Aleksandro Melnikov (Rostov-na-Donu) 

ESPERANTO-KONGRESO EN SUDAFRIKO 

De la 27-a de aprilo ĝis la 5-a de majo 2006 en Muizenberg apud Kaburbo 
(Cape Town) okazis la 3-a Sudafrika Esperanto-Kongreso, kiun partoprenis esper- 
antistoj el Sudafriko, Ganao, DR Kongo, Namibio, Zimbabvo kaj Pollando. La 
tutan tempon regis tre bona Esperanto-etoso ne nur pro tio, ke ĝi estis Esperanto- 
Kongreso, sed ĉefe pro tio, ke la partoprenantoj estis dekkelklingvaj kaj Esperanto 
bone tie plenumis sian rolon. Valoras substreki, ke en Respubliko de Sudafriko es- 
tas 11 oficialaj lingvoj pri kiuj statistiko de 2001 aspektis jene: zulua (23,8%), 
ksosa (17,6%) afrikansa (13,3%), norda sota (9,4%) angla kaj cvana (po 8,2%), 
suda sota (7,9%), conga (4,4%), svata (2,7%), venda (2,3%), ndebela (1,6%). 

Dum publika diskuto pri plurlingveco Prof. Aleksander Navella el Universiatto 
de Kaburbo opiniis, ke plurlingveco estas necesa kaj nunan hegemonian pozicion 
de la angla en la mondo estonte anstataŭos alia lingvo - eble la ĉina (han) lingvo. 
Okazis ankaŭ Jarkunveno de EASA (Esperanto Asocio de Sudafriko), kurso pri 
Cseh-metoda instruado, kiun gvidis Oliver Mazodze el Zimbabvo, diskutoj pri 
uzado de Esperanto en Interreto. Prelegis Andrzej Grzebowski (Pollando) pri In- 
ternacia Studumo pri Turismo kaj Kulturo kaj Esperanto-Turismo kun filmo pri vo- 
jaĝoj tra 42 landoj kun “Esperantotur”, Lucyna Sowinska (Pollando) pri Junulara 
E-Teatro “Studio P” el Torun kun filmo “Ni lemas vivi” kaj Oscar Sher (Su- 
dafriko) pri judaj kutimoj. 

La Kongreso okazis en bela kaj komforta kampadejo Zandvlei ĉe Falsa Bay en 
Muizenberg (ĉe la monto de Muizen - tre ĉarmaj bestetoj similaj al marmotoj, sed 
indiĝenaj). Ciutage okazis tre interesaj ekskursoj tra la belega Kabduoninsulo. Oni 
aĉetis fiŝojn en Kalk Bay kaj poste piknikis inter multaj pingvenoj en Boulders 
Beach. Ni vojaĝis al Kaba Pinto kaj Kabo de Bona Espero por vidi de rokoj sam- 
tempe Hindan kaj Atlantikan Oceanojn, ankaŭ observi antilopojn, zebrojn kaj 
atakemajn simiojn - pavianojn. Ni vizitis malriĉajn kvartalojn Langa kaj la riĉajn 
Marina de Gama en Muizenberg, ankaŭ la faman hospitalon de transplantado. La 
naturrezervejon Rondevlei kun 230 specioj de birdoj montris al ni botanike kaj or- 
nitologie tre sperta Axel Von Blottnitz. Forta vento timigis hipopotamojn, kiujn ni 
ne povis vidi, sed ni piknikis tie kun antilopaj, stmtaj kaj bovaj viandaĵoj. Pluan 
tagon ni dediĉis al la plej granda afrika Botanika Gardeno Kirstenbosch, atlantika 
marhaveno Hout Bay, mara banloko Camp-s Bay. Tutan tagon ni elspezis por vizi- 
tado de Kaburbo kaj ĝiaj historiaĵoj. Ni ekskursis per kabloveturilo al Tablo Monto 
por spekti belajn vidindaĵojn, al Paarl-urbo por vidi monumenton de afrikansa 
lingvo, gustumadis fromaĝojn kaj vinojn en Fairview, vizitis Stellenbosch - pitore- 
skan universitaturbeton kaj ĉefurbon de vinejoj. La lastan tagon ni vizitis Water- 
front en Kaburbo kun ĝia Akvario de du Oceanoj kaj ŝipekskursis tra Haveno de 
Kaburbo renkontante plurajn fokojn. 

Dum dek tagoj ni ne nur kongresis kaj multe diskutis, sed dank’ al tre bona ak- 
cepto kaj Esperanto-gvidado ĉefe de Magali, Haro kaj Axel Von Blottnitz ni mul- 
ton vidis kaj lemis pri tiu fora regiono de Kabduoninsulo en Sud-Afriko. 

Andrzej Grzebowski (Pollando), el <landa agado> 

KONKURSO POR JUNAJ ORATOROJ ANKAŬ EN FLORENCO 

En la 91-a UK en Florenco denove okazos Oratora Konkurso por junularo. La 
precizaj dato kaj loko estos anoncitaj en la Kongresa Libro. Rajtos partopreni geju- 
nuloj ĝis 30-jaraj, kiuj aliĝis al la UK. Partopreno estos senpaga, sed la kandidatoj 
devos skribe anonci sin minimume unu tagon antaŭ la konkurso al la estrarano pri 
kulturo, s-ino Claude Nourmont <moonmont@pt.lu>. 

La junaj oratoroj povos elekti inter kvar temoj: 

- Kiel eduki al daŭrigebla evoluo? 

- Renesanco metis la homon en la centron. Ĉu tio ankoraŭ validas? 

- Kiu rolo por Esperanto en la sciencoj? 

- Interreto kaj libereco. 

Oni devos paroli pri la elektita temo libere, sen antaŭpreparita teksto, sed oni 
rajtos uzi memorigajn notojn. La maksimuma daŭro de parolado estos 10 minuitoj. 
La paroladojn oni taksos el vidpunktoj enhava, lingva, stila kaj laŭ la ĝenerala sin- 
teno de la kandidato kiel oratoro. La plej bonaj konkursantoj ricevos libropremiojn. 

(Gazetaraj Komunikoj de UEA) 

STUDO-TAGO HONORE AL BRUNO MIGLIORINI 

Akademio de Esperanto, kunlabore kun la Akademio de la itala lingvo (Acca- 
demia della Crusca), Akademio Intemacia de la Sciencoj (AIS) kaj la Universitato 
de Florenco, aranĝos studo-tagon honore al la fama lingvisto Bmno Migliorini 
(1896-1975). Migliomi estis preskaŭ tri jardekojn profesoro en la Universitato de 
Florenco kaj longtempe prezidanto de Accademia della Cmsca. Li lemis Esperan- 
ton en 1912. En 1985 aperis lia esearo “Lingvaj aspektoj de Esperanto”. 

La studo-tago havos la temon “Vojoj de interlingvistiko: de Bmno Migliorini al 
la nuna tempo”. La tuttaga aranĝo okazos senpere antaŭ la 91-a Universala Kon- 
greso de Esperanto - vendredon, la 28-an de julio, en la Universitato de Florenco 
(Universita’ di Firenze, Facolta’ di Lettere e Filosofia, Piazza Bmnelleschi, 3-4). 

Oni antaŭvidas prelegojn de italaj lingvistoj en la itala kaj de esperantistaj inter- 
lingvistoj en Esperanto. Sinanoncojn pri temoj ligitaj al interlingvistiko kaj esper- 
antologio, laŭeble, sed ne nur, en rilato al Bmno Migliorini, oni sendu al Renato 
Corsetti, Via del Castello, 1, IT-00036 Palestrina, Italio; <re- 
nato.corsetti@esperanto.org>. Sinancojn pri simpla partopreno sen prelego oni 
ankaŭ bv. sendi al la sama adreso. 

(Gazetaraj Komunikoj de UEA) 

LETERVESPERU EN LA ANTIKVA SAMARKANDO 

Aŭguste kaj septembre 2006 samarkandaj esperantistoj okazigos la intemaciajn 
letervesperojn, dediĉitajn al la 15-jariĝo de sendependeco de Respubliko Uzbeki- 
stano kaj al la 2750-jariĝo de Samarkando, listigita en la registro de la Monda He- 
redaĵo de Unesko. Ni atendas viajn gratulmesaĝojn, kaj, se eble, ĉiuspecajn (kaj 
ĉiulingvajn!) materialojn (leterojn, vojaĝrakontojn, gazetartikolojn, librojn, broŝu- 
rojn, poemojn, kantojn, fotojn, desegnaĵojn, dokumentojn ktp) pri Uzbekistano kaj 

Samarkando. Fakte, ĉio ajn pri la temoj, inkluzive fotojn de stratoj, vendejoj, re- 
storacioj, hoteloj, komunumoj, kompanioj, varoj ktp estos tre bonvena. La plej in- 
teresajn materialojn ni publikigos en nialanda gazetaro. Ĉiuj senditaĵoj estos 
eksponataj en la speciala ekspozicio. Anticipan dankon por viaj kontribuoj! 

Salutleterojn kaj alispecajn materialojn bonvolu adresi jam nun al: Anatolij 
Ionesov, Intemacia Muzeo de Paco kaj Solidaro, p/k 76, UZ-140100 Samarkando, 
Respubliko Uzbekistano. Vi povas ekscii pli multe pri la muzeo pere de la ttt-ejoj: 
<http ://www. aliaflanko. de/urbo/samarkand/muzeo .html>, 

<http ://www. civilsoc. org/nisorgs/uzbek/peacemsm.htm>, 
<http://satamikarohm.free. fr/article.php3?id_article=357>, 
<http://peacetur.freenet.uz>. 

Kontaktadreso: <imps86@yahoo.com>. 

Anatolij Ionesov (Uzbekio) 

ESPERANTO KAJ MARATONO 

Unu el miaj hobioj estas 
kurado, pri kiu mi komencis 
okupiĝi samtempe kun 
Esperanto en fmo de la 
sepdekaj jaroj. Por multaj 
komencantoj, kiuj fmis E- 
kursojn, estas celo: partopreni 
en E-renkontiĝo, kaj poste - 
viziti almenaŭ unufoje Univer- 
salan kongreson. Same por 
kuristoj estas celo trakuri 
maratonon (42 km 195 m) kaj, 
se estos ebleco, ankaŭ inter- 
nacian. 

Ofte esperantistoj komencas “kolekti” renkontiĝojn, ĉar tie ili ne nur plibonigas 
sian lingvan nivelon, sed ankaŭ amikiĝas kaj ripozas en bonega etoso. Inter mara- 
tonistoj ankaŭ estas “kolektantoj”, kiuj strebas viziti multajn maratonojn por 
renkontiĝi kun kolegoj kaj denove venki sin, fininte tiom longan kaj komplikan 
distancon. 

Mian unuan maratonon mi kuris en Moskvo en 1989, kaj en 1994 aperis ebleco 
unuafoje partopreni en intemacia maratono, kiu komenciĝis en la urbo Lappeen- 
ranta (Finlando) kaj fmiĝis en Viborg (Rusio). Veninte al tiu malgranda urbeto, ni 
havis iom da libera tempo, kaj mi trovis lokajn esperantistojn, kiuj varme min ak- 
ceptis, malgraŭ ke estis surprizitaj de mia hazarda veno, kaj afable montris al mi la 
urbon kaj helpis fari aĉetojn en vendejo. Kaj poste mi ĉiam faris Esperanto- 
kontaktojn dum miaj intemaciaj sportaj vojaĝoj. En la jaro 2000, kiam mi kuris 30 
km en Stokholmo, mi parolis kun Nataŝa Berce kaj Nataŝa Gerlaĥ. En 2001 min 
invitis kuri maratonon de libereco niaj amikoj esperantistoj el la ĝemelurbo Herou- 
ville Saint-Clair, kaj mi antaŭ la maratono partoprenis en kongreso de francaj es- 

perantistoj en Limoges. En 
2004 mi ree venis al Francio 
por kuri la saman maratonon, 
sed aldonis ankaŭ maratonon 
de monto St.Michel, kie min 
akceptis esperantistoj el la urbo 
Saint-Malo. Post du semajnoj 
mi jam kuris maratonon en 
Turku (Finlando) kaj havis tie 
aferan renkontiĝon kun unu el 
lokaj esperantistoj. Kaj sek- 
vatage en Stokholmo mi 
renkontiĝis kun Ĵomart kaj Na- 
taŝa. 

Mi jam delonge revis trakuri Parizan maratonon, kaj jen fmfme mia revo real- 
iziĝis. En aprilo de 2006 mi faris mian vican vojaĝon al la belega Francio, kaj de- 
nove dank’ al helpo de niaj ĝemelurbanoj. Same kiel pasintfoje, mi decidis “mor- 
tigi du leporojn”: kuri dum semajno du maratonojn - kaj trovis oportunan por mi 
maratonon de Cheverny. Kun helpo de Jarlibro de UEA, adresaroj de renkontiĝoj 
kaj Interreto mi trovis gastigantojn. En Orlean min varmege akceptis la familio de 
Pierre Dieumegard, lia edzino kaj filino ankaŭ bone parolis en Esperanto, nur kun 
filoj mi uzis la francan lingvon. Mi partoprenis en inaŭguro de nova sporta halo, 
kie mi donis intervjuon (en franca - tamen menciante Esperanton), konatiĝis kun 
nova por mi urbo kaj sekvatage jam kuris maratonon apud la kastelo Chevemy. Es- 
tante en Francio mi ne povis ne veni al nia ĝemelurbo, kie mi havas multe da 
amikoj. Eĉ dum mia tre kurta restado (1,5 tagoj) mi hazarde renkontis surstrate 6 
konatojn. Sed mia ĉefa celo estis tamen Pariza maratono, kaj por mi estis tre opor- 
tune, ke mia gastiganto Aleks Kadar (kun kiu mi konatiĝis en Limoges) loĝas je 
100 metroj for de la starto de tiu maratono. Mi ne nur prepariĝis por kurado, sed 
aktive partoprenis en Esperanta vivo. En la sidejo de Franca E-asocio dum renkon- 
tiĝo kun miaj jam malnovaj amikoj mi rakontis pri nia klubo, montris fotojn kaj 
filmojn. Mi partoprenis en radioelsendo de loka E-radiostacio kaj eĉ en disdonado 
de kalendaretoj kun reklamo de la internacia lingvo. En nia lando mi eble estas sola 
esperantisto inter maratonistoj (kaj sola maratonisto inter esperantistoj), sed en 
Parizo mi renkontiĝis kun du samideanoj, kiuj havas maratonan sperton. Kaj tiu af- 
ero certe indas partoprenon - 42 km en centro de unu el la plej belaj urboj de la 
mondo kun 31616 kuristoj (mi estis en la unua parto kun la 13638-a loko), varma 
subteno de spektantoj dum la tuta distanco, bona organizado. Mi denove antaŭ 
maratono donis 10-minutan intervjuon, sed ne scias ĉu aperis ĝi ie, ĉar miaj vortoj 
foje estis tro kuraĝaj. 

Miaj mallongaj ferioj rapide finiĝis, kaj mi revenis al la kutima vivo. Tamen mi 
certas ke iam ripetos similan vojaĝon, ĉar kun apliko de Esperanto tion eblas fari 
pli facile kaj interese. 

Aleksandro Belov (Tihvin) 

>ku/tura revuo 


HISTORIO DE SCIENCO KAJ TEKNIKO - LIBROFORME 

C.Minnaja, A.Sejpak. Elektitaj lekcioj pri historio de 
scienco kaj tekniko: Lernilo. Moskvo: MGIU, 2006. 251 p. 

Ĉe la eldonejo de Moskva Stata Industria 
Universitato (MGIU) aperis tia libro, kiaj tre malofte 
aperas en Esperanto, precipe en nia lando. La libro 
konsistas el tri partoj: “Komenco de civilizacio”, 
“Historio de matematiko” kaj “Hidraŭlikaj maŝinoj”. La 
unuan kaj la trian partojn verkis profesoro de MGIU 
Anatolo Sejpak, la duan parton - profesoro de Padova 
universitato Carlo Minnaja. Kvankam la libro estas 
destinita unuavice por la studentoj de MGIU, 
specialiĝantaj pri la fako “Energimaŝinkonstruado”, ĝi 
estas rekomendata por ĉiuj studentoj, lernantaj 
Esperanton fakultative. La recenzon pri tiu ĉi libro REGo planas aperigi en sekva 
numero. 



jOmO slavumas 

la nova KD de JoMo 

Prenu belan pokalon kaj verŝu du fmgrojn da cigana muziko, unu da jida, unu 
viglan gluton da roko, kaj dronigu la tuton en abunda bano de ritmoj kaj sonoj el 
slavaj landoj, sed precipe lasu jOmOn 
aldoni Esperanton kaj servi al vi tiun 
mirigan koktelon, kiu transportos vin 
en mondon tiom familiaran kiom 
konfuzigan ekde la unua gluto! 

Tiu ĉi nova KD, konsumenda sen 
modero, estas fakte kvazaŭ duobla 
albumo de pli ol unu horo, kiu kunigas 
jOmOn, liajn fidelajn kamaradojn 
“Liberecanoj” kaj la ensemblon de 
tradicia slava muziko “Solniŝka”. La 
ekzerco povus ŝajni hazardeca por tiuj 
kiuj konas la viglan kaj bazecan rokon 
“JoMo kaj LIBERECANOJ”, kaj 
neniu alia certe majstrus ĝin per tiom 

da brilo. 

La rezulto estas unika sperto, kiu preskaŭ pensigus al ni, ke roko venas de Ru- 
sio aŭ Ukrainio, kaj, sen vere aŭdaci tion diri, rakontas tamen ĝian historion, nenii- 
gante samtempe kelkajn malnovajn limojn kiuj rezistas nur pro kutimo. 

Se vi ne timas perdi viajn gvidomarkojn, do tiam tiu ĉi albumo estas por vi! 
Por aŭskulti fragmenton aŭ rekte mendi, bonvolu viziti la ttt-ejon: 
<http://www.vinilkosmo.com/?disc=vkkd82&lng=e>. Por aŭskulti prezenton de la 
disko, aperintan en Radio Polonia la 08.05.06, vizitu: 
<http://www.radioarkivo.org/vidu.php/3030>. Ni invitas vin aŭskulti ĝin, ĉar estis 
disaŭdigitaj pluraj muzikaj fragmentoj de la disko, kiuj bonege kaj sukcese bildigis 
la radio-prezenton. Profitu ankaŭ la okazon por danki pro tiaj interesaj kulturaj el- 
sendoj Polan radion: <esperanto@polskieradio.pl>. 

(per-esperanto-muziko) 

LIRO-2006 

La “Ondo de Esperanto” denove invitas ciujn dezirantojn partopreni en la tradi- 
cia literatura konkurso Liro. Liro-2006 havas kvin branĉojn: 

1. Originala prozo. 

2. Originala poezio. 

3. Traduka poezio: Porinfanaj poemoj de Agnija Barto, okaze de ŝia 100-jara 
jubileo. 

4. Traduka prozo (el la rusa lingvo): “Medvedj na vojevodstve” de Mihail 
Saltikov-Sĉedrin. 

5. Traduka prozo (el la angla lingvo): “A diagnosis of death” de Ambrose 
Bierce. 

En la branĉoj 1-3 oni rajtas partopreni per ne pli ol tri verkoj. Sendu kvar tajpi- 
tajn, komputile kompostitajn aŭ klare skribitajn ekzemplerojn de la konkursaĵo al 
la sekretario de Liro, Halina Gorecka (236039, Kaliningrad, p/k 1205). La konkur- 
saĵoj devos atingi la organizantojn antaŭ la 15-a de oktobro 2006. 

Subskribu vian konkursaĵon per pseŭdonimo kaj aldonu slipon kun indiko de la 
pseŭdonimo, aŭtenta nomo kaj poŝta adreso. 

Oni povas sendi la tekstojn kaj slipojn ankaŭ rete, en apartaj mesaĝoj, al la 
adreso <sezonoj@yahoo.com>. Oni ne rajtas sendi verkojn, kiuj estis publikigitaj 
aŭ premiitaj en aliaj konkursoj. 

La originalajn tekstojn de la tradukendaj verkoj petu ĉe la sekretario kontraŭ 
afrankita koverto (por Ruslando) aŭ intemacia respondkupono. La elektronikaj tek- 
stoj estas elŝuteblaj ĉe <http://www.esperanto.org/Ondo/Ind-liro.htm/>. 

La laŭreatoj ricevos diplomojn kaj libropremiojn. La rezulto estos anoncita je la 
Zamenhofa Tago 2006. La organizanto ĝis la 1-a de januaro 2009 havos la eksk- 
luzivan rajton de la unua publikigo de la ricevitaj konkursaĵoj en “La Ondo de Es- 
peranto” kaj elektronike. La kopirajto restas ĉe la aŭtoro, kiu konsentas cedi ĝin 
senpage al la organizanto en okazo de libroforma eldono. 

Sukcesojn! 

Halina Gorecka , sekretario de Liro-2006 

APERIS LERNILO POR RUSLINGVAJ 
PROGRESANTOJ 

i 



“ESPERANTO POR HARFENDULOJ” 

\ 

JL. C 9AexbHUKoe 

Jcnepanmo 

dxsi domoiuHbuc 


Eldoneje de la Rostova Instituto de Fremdaj 
Lingvoj aperis la 1-a parto de la lernilo 
“Esperanto por harfenduloj”: Acnepanmo dnn 
domouinbvc, TpaMMamuKa ^cnepanmo (0 
cepbe3Hbix eeuiax cepbe3no u ne onenb). H 1. 
Ajupaeum. Ilpaeujia umenun u nucbMa. HMena 
cyuiecmeumejibHbie. La libro enhavas leĝerstilan 
prezenton de la E-a gramatiko (kun aparta atento 
al malsamaĵoj inter la rusa kaj E-o) kaj plurajn 
“interludojn”, dediĉitajn al diversaj aspektoj de la 
E-kulturo. La aŭtoro - Aleksandro S. Melnikov, 
speciala redaktoro - Viktoro S. Aroloviĉ, el- 
donkvanto - 300 ekz., amplekso - 168 p., 


ilustrita, prezo - 100 rub. Akireblas ĉe la aŭtoro: <aleks-meln@mail.ru> (post an- 
taŭpago de 120 rub. inkluzive la afrankon). 


Aleksandr Melnikov (Rostov-na-Donu) 

DU JAROJ DE KAPITANO POSTNIKOV 

La 21-an de majo 2006 pasis du jaroj post la publikigo de la romano “Dek tagoj 
de kapitano Postnikov”. Estas la kaŭzo por informi vin la lastan fojon, ĉar dum la 
dua jaro de sia ekzisto la romano eniris la vivperiodon memstaran, sufiĉe sende- 
pendan de la aŭtoro. 

Pliaj du recenzoj aperis en “La Gazeto” N« 120 (okt. 2005); funde, eĉ ĝis- 
fonetike analiza de Mao Zifu kaj poemforma (!) de Nicolino Rossi. “Bulletin de 
1’Association Francaise des Russiants” N 2 38 (febr. 2006) publikigis koncizan in- 
formon pri la romano kaj aldone - unu paĝon, enhavantan ĉefe paralelajn tekstojn 
en la rusa kaj en E. Informita de Spomenka Stimec kaj leginta la romanon serba ak- 
toro Saŝa Pilipoviĉ (li gajnis abundajn aplaŭdojn por la teatraĵo dum UK en Vil- 
nius), skribis al mi, ke li bone imagas sin Aleksandro Postnikov kaj deziras prepari 
spektaklon surbaze de la romano. Dio lin helpu... 

Tute eksteratende kaj senmende la romano estis tradukita en la rusan. Tion faris 
Anatolij Radajev proprainiciate. Mi dankas Anatolon. Espereble, la aperonta rus- 
lingva versio trovos sian legantaron almenaŭ samkvante kiel la Esperanta. 

En mia stoko restis por hodiaŭ nur iom pli ol kvar dekoj da ekzempleroj. Tio 
pensigas pri eventuala korektita reeldono, tamen ne tuja. Laŭ mi plej konvena dato 
por fari tion estos la 100-jara datreveno de la Unua Ruslanda Esperanto-Kongreso 
(majo 2010). Sendube, ĝis tiu dato la libro kun “Dek tacoj...” en la kovrilpaĝo es- 
tiĝos enviinda posedaĵo de legoŝatantoj. Ĉi-jare mi pretas vendi la restintajn 
ekzemplerojn kontraŭ speciala prezo. Por bibliotekoj unu ekz. estas donacota laŭpete. 

Mikaelo Bronŝtejn (Tihvin) 

LIBRA KALENDARO DE “IMPETO” 


Februaro: Ne nur “Bela”. 

Lena Karpunina. “La Bato”. Kolekto de ra- 
kontoj. 160 p. Prezo 60 rubloj. 

Premiito de Belartaj Konkursoj de UEA, 
Lena Karpunina estas jam bone konata por 
eksterlada leganto kiel agnoskita majstro de 
rakontoj. De ĉi jaro ŝi aperas ĉe la rusiaj re- 
vuoj REGo kaj “Scienco kaj Kulturo” jam ne 
kiel gasto, sed kiel konstanta loĝanto de lit- 
eraturaj paĝoj. La dua, reviziita kaj pli am- 
pleksigita eldono de ŝia libro “La Bato” (1-a 
eld.: Antverpeno, 2000) enhavas 18 rakontojn 
- 15 publikigitajn antaŭe kaj 3 novajn. Tiun 
eldonon la aŭtorino speciale dediĉis al rusiaj 
esperantistoj. 

Dum la legado mi dividis la rakontojn de 
Lena je du specoj: emociplenaj kaj sinceraj 
rakontoj pri infaneco kaj juneco en sovetunia 
suda urbo kaj rakontoj pri stalinaj koncentrejoj. 

Multaj samaĝaj legantoj el eksa Soveta Unio rekonos en la rakontoj de la unua 
parto propran junecon. Multaj havas similajn rememorojn el ĝi, ĉe multaj estis sia 
Polina Andrejevna (la rakonto “Instruistino”) kaj valoraj, sed klopodigaj donacoj 
(“La motorciklo”). Tamen, la rakontoj ne estas dolĉe-amorfaj. En ili ĉeestas kruda 
vero de ekzistado, kio evidentas, fakte, jam el la titolo de la libro. 

La duan parton dekomence mi ne tre atentis. Dum la lastaj jaroj la temo de 
reprezalioj sub Stalina gvido iĝis tiom ofte traktata en la ruslingva kaj parte en la 
Esperanta literaturoj, ke ĝi preskaŭ superis ĉiujn aliajn temojn. Sed dum la legado 
iel venis la penso, ke la aŭtoro, ĉu hazarde aŭ konscie, en tiuj rakontoj transiris tre 
gravan Rubikonon ne nur en la Esperanta, sed ankaŭ en la monda literaturo. La li- 
mon, kiam la tempo de priskribitaj okazintaĵoj por aŭtoroj iĝas jam historio. Lena 
kvazaŭ transprenas stafetan bastoneton de aŭtoroj-atestantoj de tiuj eventoj, por 
daŭre porti tiun gravan temon en literaturo. 

La rakontoj de Lena Karpunina kun tuta klaro montris al mi, ke plenaperis la 
nova generacio de legantoj, kiuj ne nur ne estis atestantoj de la Stalin-periodo, sed 
jam ne spertis eĉ la vivon en Soveta Unio. 

Marto: Legendaj “Legendoj”. 

Mikaelo Bronŝtejn. “Legendoj pri SEJM”. Tria ampleksigita eldono. 232 p. Kun 
fotoj. Prezo 140 rubloj. 

Kiujn aldone laŭdajn vortojn mi povus diri pri la aŭtoro, kiu dum multaj jaroj 
preskaŭ sola tiras la malfacilan ĉaregon de profesia verkisto kaj tradukisto en Ru- 
sio. A1 legantoj, kiuj asertas, ke ili jam havas unu libron de Bronŝtejn, mi povas nur 

suflori, ke tiu ĉi tria eldono de “Legendoj” estas 
sesdekprocente pli granda kaj nova. 

Speciala averto por junaj esperantistinoj: 
ne atentu la foton de la aŭtoro sur la lasta 
kovrilpaĝo de “Legendoj”! Tia Mikaelo estis en 
1960. Nun li pli similas al Leo Tolstoj sur ties 
klasikaj portretoj. 

Aprilo: 44 Sekreto” de la nova aŭtoro. 

Valerij Sipoviĉ. (( Sekreto de la patrino 
Novelo. 112 p. Prezo 70 rubloj. 

La eventoj de la novelo okazas en 1918- 
1945. Malgraŭ la priskribata eksplodiga 
tempoperiodo - revolucio, mondmilito, - en la 
novelo ne temas pri persekutoj aŭ militaj 
teruraĵoj. Tio estas rakonto pri la sorto de 
virino, pri ŝia amo, esperoj kaj malsukcesoj. La 
novelo estas lirike kortuŝa, en ĝi sub la tondra 
ĉielo de militaj jaroj vivas kaj pace interrilatas 
kaj ĉiam ebrieta muĵiko-koĉero Kuzjma, kaj 
ruĝarmeano Nikolo, kaj intelektulino Varvara Mihajlovna. La libro kvazaŭ 
memorigas al ni, ke krom dekmilionoj da persekutataj dum stalinaj reprezalioj ho- 
moj, estis ankaŭ centmilionoj da aliaj, kiuj “malfeliĉis” ne trafi la koncentrejojn. 
Kvankam ilia sorto estis firme ligita kun tiu periodo de militoj kaj persekutoj, sed 
ne tio estis ĉefa en ilia vivo. La aŭtoro montras, kiel unu fulmrapida epizodo povas 
abrupte ŝanĝi la tutan sekvantan vivon ne nur de la ĉefaj herooj, sed ankaŭ de iliaj 
proksimuloj. Legante, ni komencas 
kredi, ke efektive ekzistas fato de vivo, 
en kiu senteblas eĉ ia enigma Dia 
providenco. 

La novelo tute ne estas verkita en 
iu aventura aŭ detektiva ĝenro. Sed 
ĝuste sekreto de la patrino senvualiĝas 
sur la lastaj paĝoj de la libro. 

Ŝajnas, ke la senduba multe- 
promesa talento de la aŭtoro unumove 
povus transformi la novelon kaj en 10- 
paĝan rakonton, kaj en 300-paĝan ro- 
manon, disvolvante la priskribojn kaj 
nuancojn. 

La librojn vi povas aĉeti ĉe la eldonejo: <impeto@impeto.ru>; ĉe Moskva Es- 
peranto-Centro: <mec@rusio.ru>. 




Aleksandr Ŝevĉenko (Moskvo) 


33 










FREŜA AERO DE LA RAKONTOJ 

“La bato ” de Lena Karpunina 

La libron konsistigis 18 rakontoj de vera verkisto. Pri infanoj kaj plenaĝuloj, 
libero kaj mallibero, montoj kaj tero, bono kaj malbono. 

La veran verkiston distingas la kapablo rakonti pri io timiga sen timigi la legan- 
tojn. Dum legado pri mortpafitaj sortoj de malliberuloj (“Miŝka Voropajev”, 
“Mirt”, “La linko”, “Tiu tago”, “La persekuto”), de pacaj taĝikaj junulinoj (“Mort- 
pafitaj pomoj”), de “libera” Jaŝa (“Jaŝa”), de orfmo Bela (“Bela”) kaj de forlasita 
de la patrino Julja (“La ridinda letero”) ĉiam restas io bona, ia espero je plia bono - 
“serenas mia trist’” 1 . Tiun ĉi efikon kaŭzas la verkista talento, kunigita kun granda 
homama koro, kiu varmigas ankaŭ la stilon. 

Krome, la vera verkisto scias rakonti pri 
tio, kion li mem ne spertis. Lena ne estis 
reprezaliita, ne scias la vivon de la stalina 
koncentrejo kaj tamen priskribas ĝin tiel 
konvinke, kvazaŭ ŝi ĉion travivis kaj ne povis 
forgesi. Kaj vere linko persekutas du 
fuĝintojn (“La linko”), la aŭdaca Mirt flugas 
per skioj al la libero (“Mirf’), bagnuloj paŝas 
laŭ bestaj padoj de la virga tajgo (“Tiu 
tago”)... 

Kaj, memkompreneble, la vera verkisto 
nepre pensigas la legantojn. Pri la vivo, 
unuavice pri la homo inter homoj - ne trude- 
krude, sed amikece-delikate. Cu la timo bone 
edukas? Cu timanto povas ami aŭ estimi 
timiganton, kio ajn tiu estus (“La patrino kaj 
la filino”, “La instruistino”)? Kial Miŝka 
Voropajev estis enprizonigita, se li estis ne 
krimulo, sed viktimo de la vera krimulo - la 
patro (“Miŝka Voropajev”)? Ĉu savi aŭ ne 
savi la memfidan persekutanton - ĉu helpi aŭ 
ne helpi al li plu murdi senkulpajn homojn (“La persekuto”)? Ĉu mensogo ĉiam es- 
tas malbona kaj punenda ĝis preskaŭ murdo? Ĉu la patro ne komprenis, ke ankaŭ la 
edzino mensogis, dirante, ke la eta filino legis, por laŭeble liberigi ŝin de la tur- 
menta legado (“La bato”)? Kiu fakte malgajnis: ĉu la patrino de tri infanoj, forla- 
sita de la edzo, sed restinta fortanima kaj vivopreta, aŭ li, en kies “nova vivo” ne- 
pre aperos abundo de komplikaĵoj, kiujn li ne kapablos venki (“La adiaŭo”)? Kio 
estas “verda animo”, kiu faras la homon “fidela al Esperanto” (“Anakondo”)? Ne 
ĉiuj komprenos kaj akceptos okazintaĵojn en la rakontoj tiel, kiel ties herooj. Des 
pli interesaj kaj altiraj estas la rakontoj. 



1 E1 la versaĵo de A.Puŝkin, tradukita de M.Giŝpling. 

Dideroto diris, ke la arto estas trovi la neordinaran en la ordinara kaj la ordina- 
ran en la neordinara. Do en la rakontoj de Lena la legantoj vidos la ordinaran 
drinkulon kun neordinara homamo (“La ridinda letero”), la ordinaran pluvon, kiu 
donacas neordinaran animliberiĝon (“Paska pluvo”), la neordinare majestan mon- 
taron, kie ordinare vojaĝas esperantistoj kaj loĝas ordinaraj gastamaj homoj (“En la 
montaro”). 

Esperanto de “La bato” estas perfekta - ĉiutaga, sed riĉa, simpla, sed belega. La 
libro rememorigas pri ĉiu el sep lagoj en la montaro, kiuj fascinas per siaj koloroj 
kaj pureco. Bonan legadon, do, al ĉiu samideano - sendube ĝi vere estas ĝuige 
bona! 

Mi diru pri “La bato” ankaŭ verse: 

Admiroplene legis mi “La baton ”, 

Kaj ĝia Esperanto ravis min. 

La homajn vivon, karakteron, faton 
Rakontas korvibrige l ’ verkistin ’. 

Montaro sorĉas per majestaj altoj, 

Ridetas laga verdeblua hel ’, 

Sed la fluanta viv ’ sen ĉes ’ kaj haltoj 
Avara estas pri favor’ kaj bel’. 

Dubindas la sugesto fortinklina 
En la bonkore konfidiga form ’: 

Cu kunigeblas tim ’ kaj am ’filina? 

Ĉu batoj de patrino estas norm ’? 

Spiritmortige densas la ĝangalo 
Gulaga. Nek esper ’ nek iluzi ’? 

“La persekut ’ ” okazis en realo - 
Ne en la multimpresa fantazi ’! 

Sukceso benas volon la elstaran, 

Kaj la murdonton trompas lia sort’. 

Ĉu indas perdi tempon tiom karan 
Por ke indulgu lin la justa mort ’?! 

Per kio Jaŝa la najbarojn ĝenas? 

Al kiu lumas la riĉega dom ’? 

Je timo kaj dolor ’ la vivo plenas, 

Kiel leter’ de l’ orfigita hom ’... 

Animoj verdaj - kiaj ili estas? 

Pri kio diras bel ’ de la esprim ’, 

Se Esperanto diversega restas 
Laŭ lernocel’, uzad’ kaj ĝia lim ’? 

Vi ne suferis la reprezalion, 

Sed en la libro krias ĝia vort’. 

La verk’ talentapovas diriplion 
Ol propra spert ’ havigas al la sort ’. 

Helige, kiel voĉ’ de la amato, 

Salutas la verdlingva harmoni ’. 

Mi dankas Vin plej kore pro “La bato ”, 

Sen kiu vere multon perdus mi. 

Klara Ilutoviĉ (Elektrostalj) 


La Urbestraro de Montpellier (Francio) eldonis sian retpaĝaron 
<www.montpellier.fr> en pluraj lingvoj, inter kiuj estas Esperanto. La Esperanta 
paĝaro legeblas ĉe <http://eo.montpellier.fr/18-accueil.htm>. (esperanto-l) 


La 24-an de aprilo forpasis Gurgen Ĉobanjan 
(Guĉo) (1961-2006), aktiva armena esperantisto, kan- 
tisto, tre talenta kaj gaja persono. La 8-an de majo 
forpasis Talis Bercis (1953-2006), konata latvia es- 
perantisto, organizanto de E-aranĝoj kaj aktivulo de 
Latviaj E-organizaĵoj. llin ambaŭ multaj niaj spertaj 
esperantistoj bone memoras de “la tempoj de fama 
BET” kaj ne malpli fama OkSEJT. 

